cyanic-selkie/wikianc huggingface dataset:
ലാ മെസ
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിന്റെ ആകെ വിസ്തീർണ്ണം 9.1 ചതുരശ്ര മൈൽ (24 ചതുരശ്ര കിലോമീറ്റർ) ആണ്. അതിൽ 9.1 ചതുരശ്ര മൈൽ (24 ചതുരശ്ര കിലോമീറ്റർ) പ്രദേശം കരഭൂമിയും ബാക്കി 0.04 ചതുരശ്ര മൈൽ (0.10 ചതുരശ്ര കിലോമീറ്റർ) അതായത് 0.44 ശതമാനം ഭാഗം ജലം ഉൾപ്പെട്ടതുമാണ്.
കാലാവസ്ഥ
പസഫിക് സമുദ്രത്തിന് ഏകദേശം 12 മൈൽ (19 കിലോമീറ്റർ) കിഴക്കായിട്ടാണ്  ലാ മെസയുടെ സ്ഥാനം. ഇതുമൂലം സാൻ ഡിയേഗോയെക്കാളും കൂടുതൽ തീവ്രമായ താപനില ലാസ് മെസയിൽ അനുഭവപ്പെടുന്നു. ലാ മെസയിൽ ഒരു അർദ്ധ-വരൾച്ചയുള്ള സ്റ്റെപ്പി കാലാവസ്ഥയാണുള്ളത്. സാധാരണയായി ലാ മെസയിൽ ചൂടുള്ള വരണ്ട വേനൽക്കാലവും ഇളം ചൂടുള്ള ശൈത്യകാലവുമാണനുഭവപ്പെടാറുള്ളത്. നവംബറിനും മാർച്ചിനും ഇടയിലാണ് കൂടുതലായി വർഷപാതം അനുഭവപ്പെടുന്നത്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
മൈഹർ ബാൻഡ്
ഇന്ത്യൻ, പാശ്ചാത്യ സംഗീതം അവതരിപ്പിക്കുന്ന മൈഹാറിലെ ഒരു ഉപകരണ സംഗീത ഗ്രൂപ്പാണ് മൈഹർ ബാൻഡ്. 1918ൽ ചുവപ്പ് ജ്വരം എന്ന സാംക്രമികരോഗം മധ്യപ്രദേശിലെ മൈഹറിലും പരിസര പ്രദേശങ്ങളിലും പടർന്നു പിടിച്ചു. നിരവധി ജീവൻ, ഈ മഹാമാരി അപഹരിച്ചു. കുറെ കുട്ടികൾ അനാഥരായി. സംഗീതജ്ഞനായ ഉസ്താദ് അലാവുദ്ദീൻ ഖാൻ ഈ കുട്ടികളെ സംഗീതം  പഠിപ്പിക്കുകയും പിന്നീട് മൈഹർ ബാൻഡ് എന്നറിയപ്പെടുന്ന ഓർക്കസ്ട്ര ഗ്രൂപ്പ് രൂപീകരിക്കുകയും ചെയ്തു. മൈഹർ ഭരണാധികാരിയായിരുന്ന രാജകുമാരൻ ബ്രജ് നാഥ് സിംഗുമായി സഹകരിച്ച് ആവശ്യമായ ഉപകരണങ്ങൾ വാങ്ങി നൽകി.
കലാകാരന്മാരും ഉപകരണങ്ങളും
ബാബ (ഉസ്താദ് അലാവുദ്ദീൻ ഖാൻ അങ്ങനെയാണ് അറിയപ്പെട്ടിരുന്നത്.) ഓരോ വിദ്യാർത്ഥിയെയും പരീക്ഷിക്കുകയും ഒരു പ്രത്യേക ഉപകരണം വായിക്കാൻ അവരെ പരിശീലിപ്പിക്കുകയും ചെയ്തു. തുടക്കത്തിൽ ജൽ തരംഗ് ഉപയോഗിച്ചിരുന്നുവെങ്കിലും പിന്നീട് അതിന് പകരം ചിലവ് കുറഞ്ഞ നാൽ-തരംഗ് നിർമ്മിച്ചു. ഉപേക്ഷിക്കപെട്ട തോക്കിൻ കുഴൽ പൊട്ടിച്ച് രൂപപ്പെടുത്തിയതായിരുന്നു ഇത്. തബല, ധോളക്, ഹാർമോണിയം, സിത്താർ തുടങ്ങിയ സാധാരണ ഉപകരണങ്ങൾക്ക് പുറമെ നിലവിലുള്ള ഉപകരണങ്ങളിൽ നിന്ന് ചെറിയ മാറ്റങ്ങളോടെ ചന്ദ്രസാരംഗ്, സിതാർ ബൻജോ എന്നിങ്ങനെ പുതിയ ചില ഉപകരണങ്ങൾ  അദ്ദേഹം രൂപപ്പെടുത്തിയെടുത്തു. പിയാനോ, വയലിൻ, സെല്ലോ എന്നിവയുൾപ്പെടെ പാശ്ചാത്യ ഉപകരണങ്ങൾ വായിക്കാൻ അദ്ദേഹം കുട്ടികളെ പരിശീലിപ്പിച്ചു. രാജകൊട്ടാരത്തിൽ, ബാൻഡിനായി ക്രമീകരണങ്ങൾ ചെയ്തു, പ്രധാന ഹാളിന് മുകളിലുള്ള ഗാലറിയിൽ നിന്ന് സന്ദർശനം നടത്തുന്ന വിശിഷ്ടാതിഥികൾക്കു വേണ്ടി അവർ വായിച്ചു.
മൈഹർ ബാൻഡിലെ ആദ്യ അംഗങ്ങൾ: ബാൻഡിൽ മൂന്ന് പെൺകുട്ടികളും ഉണ്ടായിരുന്നു. സ്ത്രീകൾക്ക് പൊതുപരിപാടികളിൽ പങ്കെടുക്കാൻ സാമൂഹ്യ വിലക്കുകൾ നിലനിന്ന കാലത്ത് ഇത് വലിയൊരു  സാമൂഹ്യ വിപ്ലവമായി കണക്കാക്കപ്പെട്ടു. {{Columns-* * അനാർഖാൻ (സിത്താർ)
നിലവിൽ
ബാബയുടെ മരണശേഷം മൈഹർ ബാൻഡിന് നേതൃത്വം നഷ്ട്ടമായി. തുടർന്ന് മൈഹർ കുടുബത്തിലെ ഒരംഗമായ നാരായണൻ സിംഗിൻറെ പരിശ്രമ ഫലമായി  ബാൻഡിനെ 1955ൽ ബാബ സ്ഥാപിച്ച മൈഹർ സംഗീത കോളേജുമായി ബന്ധിപ്പിച്ചു. ആദ്യത്തെ ഇന്ത്യൻ ഓർക്കസ്ട്ര മധ്യപ്രദേശ് സർക്കാരിന്റെ സാംസ്‌കാരിക വകുപ്പ് ഏറ്റെടുത്തു. മൈഹാറിലും ചിലപ്പോൾ മറ്റ് നഗരങ്ങളിലും അവർ പ്രകടനം നടത്തുന്നു. 2005 ൽ ഇൻഡോറിൽ നടന്ന ലതാ മംഗേഷ്കർ അവാർഡ് ദാന ചടങ്ങിൽ പങ്കെടുത്തത് അവർ പ്രശംസ പിടിച്ചുപറ്റി, ജൂബിലി ആഘോഷങ്ങളിൽ സംസ്ഥാന സർക്കാർ അവർക്ക് ഒരു പ്രധാന സ്ഥാനം നൽകി.
പുറം കണ്ണികൾ
വർഗ്ഗം:ഇന്ത്യൻ സംഗീത സംഘങ്ങൾ വർഗ്ഗം:ഹിന്ദുസ്ഥാനി സംഗീതജ്ഞർ വർഗ്ഗം:സംഗീത സംഘങ്ങൾ
അക്കാഡമി ഓഫ് മോഷൻ പിക്ചർ ആർട്സ് ആൻഡ് സയൻസസ്
ചലച്ചിത്രരംഗവുമായി ബന്ധപ്പെട്ട കല, ശാസ്ത്രം, സാങ്കേതികത മുതലായവയുടെ ഉന്നമനത്തിനായി അമേരിക്കയിലെ ലോസ് ആഞ്ചലസിൽ രൂപീകരിക്കപ്പെട്ട ഒരു സംഘടനയാണ് അക്കാഡമി ഓഫ് മോഷൻ പിക്ചർ ആർട്സ് ആൻഡ് സയൻസസ്. സിനിമയുടെ വിവിധ മേഖലകളിൽ പ്രവർത്തിക്കുന്നവർ ചേർന്ന ബോർഡ് ഓഫ് ഡയറക്റ്റേഴ്സ് - നാണ് ഇതിന്റെ ഭരണനിർവഹണച്ചുമതല.
6000-ലത്തിൽ പരം ചലച്ചിത്രപ്രവർത്തകർ അംഗങ്ങളായുള്ള അക്കാഡമിയുടെ പ്രശസ്തി എല്ലാ വർഷവും ഈ സംഘടന നൽകിപ്പോരുന്ന ഓസ്ക്കാർ എന്നു വിളിപ്പേരുള്ള അക്കാഡമി അവാർഡുകളിലൂടെയാണ്. ഇതിനു പുറമേ വിദ്യാർത്ഥികളിലെ ചലച്ചിത്രപ്രതിഭകൾക്കായുള്ള സ്റ്റുഡന്റ്സ് അക്കാഡമി അവാർഡുകൾ, തിരക്കഥക്കുള്ള നിക്കോൾ ഫെലോഷിപ്പ് മുതലായവയും അക്കാഡമിയുടെ പ്രവർത്തനങ്ങളിൽ പെടുന്നു.
വർഗ്ഗം:അക്കാദമി പുരസ്കാരം വർഗ്ഗം:അമേരിക്കയിലെ സംഘടനകൾ
കരിക്കുന്നൻ
പശ്ചിമഘട്ടതദ്ദേശവാസിയായ ഒരിനം ചെറിയ മരമാണ് കരിക്കുന്നൻ. . 7 മീറ്ററോളം ഉയരം വയ്ക്കുന്ന ഈ മരം 1000 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിലെ അടിക്കാടുകളായി കാണുന്നു. ആനമല, പാലക്കാട് മലകൾ, വയനാട്, ശൃംഗേരി എന്നിവിടങ്ങളിൽ കണ്ടുവരുന്നു. വംശനാശഭീഷണിയുള്ള മരമാണിത്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:സാലിക്കേസീ
കളിയൂർ
കേരളത്തിലെ കാസർഗോഡ് ജില്ലയിലുള്ള മഞ്ചേശ്വരം താലൂക്കിൽ ഉള്ള ഒരു ഗ്രാമമാണു കളിയൂർ. മീഞ്ച പഞ്ചായത്തിൽ ഉൾപ്പെടുന്ന ഗ്രാമമാണിത്. കാസർഗോഡ് ജില്ലാ ആസ്ഥാനത്ത് നിന്നും 25 കിലോമീറ്റർ വടക്ക് മാറി കളിയൂർ സ്ഥിതി ചെയ്യുന്നു.
ഗതാഗതം
മംഗലാപുരത്തേക്കുള്ള നാഷ്ണൽ ഹൈവേ 66 മായി ബന്ധപ്പെട്ട് കിടക്കുന്നു കളിയൂരിലെ റോഡ്. മംഗലാപുരം - പാലക്കാട് ലൈനിൽ വരുന്ന മഞ്ചേശ്വരമാണ് സമീപത്തുള്ള റയിൽവേ സ്റ്റേഷൻ. വിമാനത്താവള സൗകര്യം മംഗലാപുരത്ത് ലഭ്യമാണ്.
ഭാഷ
കളിയൂരിലെ ജനങ്ങൾ വൈവിധ്യമാർന്ന ഭാഷകൾ സംസാരിക്കുന്നുണ്ട്. മലയാളം, കന്നട, തുളു, കൊങ്കണി തുടങ്ങിയവ. കുടിയേറ്റ തൊഴിലാളികൾ തമിഴും ഹിന്ദിയും സംസാരിക്കുന്നു.
കാര്യ നിർവ്വഹണം
കാസർഗോഡിനു കീഴിലുള്ള മഞ്ചേശ്വരം നിയോജകമണ്ഡലത്തിൽ ഉൾപ്പെടുന്നതാണ് കളിയൂർ.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
കാലചക്രം (ചലച്ചിത്രം-2002)
150px|ലഘുചിത്രം|വലത്ത്‌ സോനു ശിശുപാൽ സംവിധാനം ചെയ്ത് 2002-ൽ ഇറങ്ങിയ ഒരു മലയാള ചലച്ചിത്രം. ഷിജു, യോഗേഷ് കിലൻ എന്നിവരാണ് പ്രധാന വേഷത്തിൽ അഭിനയിച്ചത്.
അവലംബം
വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
ലിസെലോട്ട് മെറ്റ്ലർ
എൻഡോക്രൈനോളജി, റിപ്രൊഡക്റ്റീവ് മെഡിസിൻ, ഗൈനക്കോളജിക്കൽ എൻഡോസ്കോപ്പി, ഗൈനക്കോളജിക്കൽ ഓങ്കോളജി എന്നിവയിൽ വൈദഗ്ദ്ധ്യം നേടിയ ഒരു ഓസ്ട്രിയൻ-ജർമ്മൻ ശസ്ത്രക്രിയാ വിദഗ്ധയാണ് ലിസെലോട്ട് മെറ്റ്ലർ. മെറ്റ്‌ലർ ജർമ്മനിയിലെ കീൽ സർവ്വകലാശാലയിലെ ഗൈനക്കോളജി ആൻഡ് ഒബ്‌സ്റ്റട്രിക്‌സ് വിഭാഗത്തിലെ പ്രൊഫസറാണ്. അവിടെ അവർ കുർട്ട് സെമ്മുമായി ചേർന്ന് പ്രവർത്തിച്ചു. 600-ലധികം പ്രസിദ്ധീകരണങ്ങളുടെയും നിരവധി പുസ്തകങ്ങളുടെയും രചയിതാവായിരുന്നു.
പുറത്തേയ്ക്കുള്ള കണ്ണികൾ
വർഗ്ഗം:സ്ത്രീരോഗ വിദഗ്ദർ
ശ്രീധന്യ
പ്രധാനമായും മലയാള ഭാഷാ സിനിമകളിലും ടെലിവിഷൻ ഷോകളിലും പ്രവർത്തിക്കുന്ന ഒരു ഇന്ത്യൻ നടിയും ടെലിവിഷൻ അവതാരകയുമാണ് ശ്രീധന്യ.
കരിയർ
അമൃത ടിവിയിൽ സമാന്തരം എന്ന ആദ്യ ഷോ അവതാരകയായി സ്വീകരിക്കുന്നതിന് മുമ്പ് ശ്രീധന്യ ജീവൻ ടിവിയിലെ ഒരു ടോക്ക് ഷോയിൽ പങ്കെടുത്തു. വൈദ്യശാല, വീട്, ഗൃഹാതുരം തുടങ്ങി നിരവധി ഷോകൾക്ക് അവർ അവതാരകയായി. ഗായത്രി എന്ന നാമത്തിൽ ഞാൻ സംവിധാനം ചെയ്യും എന്ന ചിത്രത്തിലെ ഒരു പ്രധാന കഥാപാത്രത്തെ അവതരിപ്പിക്കുന്നതിന് മുമ്പ് അവർ നിരവധി സിനിമകളിൽ സഹനടി കഥാപാത്രങ്ങളെ അവതരിപ്പിച്ചു. വിദ്യ ബാലൻ ആമി എന്ന പ്രോജക്‌റ്റിൽ നിന്ന് പിന്മാറുന്നതിന് മുമ്പ്  ചിത്രത്തിനായി വിദ്യാ ബാലന്റെ മലയാളം അധ്യാപികയായി പ്രവർത്തിച്ചു. 2017 -ൽ കൈരളി ടിവിയിലെ "സെൽഫി" യുടെ അവതാരകയായി ഭാഗ്യലക്ഷ്മിയ്ക്ക് പകരം എത്തി.
എലെയ്ൻ നാലി
ദക്ഷിണാഫ്രിക്കൻ നടിയാണ് എലെയ്ൻ നാലി. ജനപ്രിയ പരമ്പരകളായ സർഫേസ്, സ്റ്റാർ ട്രെക്ക്: ദി നെക്സ്റ്റ് ജനറേഷൻ, സ്ലീപ്പി ഹോളോ എന്നിവയിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
കരിയർ
2005-ൽ ഒനൂർ തുക്കൽ സംവിധാനം ചെയ്ത ദി പിഗ്സൺ ദി ക്യാൻവാസ് എന്ന ഹൊറർ കോമഡി ചിത്രത്തിൽ 'ബേത്ത് വെമുത്ത്' എന്ന കഥാപാത്രത്തെ അവതരിപ്പിച്ചു. 2009 ൽ ലിൻവുഡ് മൂറിംഗ്സ് സംവിധാനം ചെയ്ത ഫിഷ് ഹുക്ക് എന്ന സിനിമയിൽ 'ബ്രൂക്സ് ഹേവൻസ്' ആയി അഭിനയിച്ചു.
പുറംകണ്ണികൾ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
കോൾവില്ലെ ദേശീയ വനം
ഭൂമിശാസ്ത്രം
കെറ്റിൽ നദിയും സെൽകിർക്ക് പർവതനിരകളും കൊളംബിയ നദിയുടെ ഉപിര ഭാഗങ്ങളും അടങ്ങുന്ന ഒരു പർവതപ്രദേശത്തെ ഈ ദേശീയ വനം ഉൾക്കൊള്ളുന്നു. 1.5 ദശലക്ഷം ഏക്കർ വിസ്തൃതിയാണ് ഈ ദേശീയ വനത്തിനുള്ളത്.
അവലംബം
വർഗ്ഗം:അമേരിക്കൻ ഐക്യനാടുകളിലെ ദേശീയ വനങ്ങൾ
നാരായൺ ഗണേഷ് ഗോരെ
മഹാരാഷ്ട്രയിലെ ഒരു സോഷ്യലിസ്റ്റ് നേതാവും മറാഠി എഴുത്തുകാരനുമായിരുന്നു നാരായൺ ഗണേഷ് ഗോരെ (ദേവനാഗരി: नारायण गणेश गोरे) (1907-1 മെയ് 1993).
ആദ്യകാലജീവിതം
കൊങ്കണിലെ ഹിൻഡാലെയിലാണ് ഇദ്ദേഹം ജനിച്ചത്. പൂനെയിൽ ആയിരുന്നു അദ്ദേഹത്തിന്റെ സ്കൂൾ, കോളേജ് വിദ്യാഭ്യാസം. തുടർന്ന് നിയമത്തിൽ ബിരുദം നേടി. കോളേജ് ദിനങ്ങളിൽ ബ്രിട്ടീഷ് ഭരണത്തിനെതിരായി ഗാന്ധിജിയുടെ നേതൃത്വത്തിൽ ഇന്ത്യയുടെ സ്വാതന്ത്ര്യത്തിനായി പോരാട്ടത്തിൽ പങ്കെടുത്തു. 1942 ൽ തടവ് ശിക്ഷ അനുഭവിച്ചു.
സ്വാതന്ത്യാനന്തരം
1947 ൽ ഇന്ത്യയുടെ സ്വാതന്ത്ര്യത്തിന് ശേഷം, 1957-62 കാലഘട്ടത്തിൽ, രണ്ടാം ലോകസഭാംഗമായും  1967-68 ൽ പൂനെ മേയർ ആയും സേവനമനുഷ്ഠിച്ചു. 1970-76 കാലഘട്ടത്തിൽ രാജ്യസഭയിൽ അംഗമായി. 1977-79 കാലഘട്ടത്തിൽ ബ്രിട്ടനിലെ ഇന്ത്യൻ അംബാസഡറായി. നിരവധി വർഷങ്ങളായി ഇന്ത്യൻ സോഷ്യലിസ്റ്റ് പാർട്ടിയുടെ പ്രസിഡന്റായിരുന്നു. 1979-83 കാലത്ത് ഗോരെ സാധന (साधना) എന്ന വാരികയുടെ പത്രാധിപരായിരുന്നു. 1998 മേയ് 1-ന് നാരായൺ ഗോരെയുടെ ചിത്രം ആലേഖനം ചെയ്ത ഒരു തപാൽ സ്റ്റാമ്പ് പുറത്തിറക്കി
പുറത്തേക്കുള്ള കണ്ണീകൾ
വർഗ്ഗം:1907-ൽ ജനിച്ചവർ വർഗ്ഗം:1993-ൽ മരിച്ചവർ വർഗ്ഗം:രണ്ടാം ലോക്‌സഭയിലെ അംഗങ്ങൾ വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:മഹാരാഷ്ട്രയിൽ നിന്നുള്ള ലോക്‌സഭാംഗങ്ങൾ വർഗ്ഗം:മറാഠി സാഹിത്യകാരന്മാർ വർഗ്ഗം:മഹാരാഷ്ട്രയിൽ നിന്നും രാജ്യസഭയിൽ അംഗമായവർ
ജ്ഞാനേശ്വരി
കണ്ണി=//upload.wikimedia.org/wikipedia/commons/thumb/7/7e/1765_Saka%2C_1843_CE%2C_Jnanesvari_Jnandeva_Dnyaneshwar_manuscript_page_1_and_2%2C_Devanagari_Marathi.jpg/280px-1765_Saka%2C_1843_CE%2C_Jnanesvari_Jnandeva_Dnyaneshwar_manuscript_page_1_and_2%2C_Devanagari_Marathi.jpg|ലഘുചിത്രം| [[ഭഗവദ്ഗീത|ഭഗവദ്ഗീതയുടെ വ്യാഖ്യാനമാണ് ജ്ഞാനേശ്വരി . മുകളിൽ: മറാത്തി ഭാഷയിലുള്ള ദേവനാഗരി ലിപിയിൽ പേജ് 1 ഉം 2 ഉം.]]
പൂർത്തീകരണത്തിന്റെ സംവത്തിനെയും അടിസ്ഥാനമാക്കിയുള്ളതാണ് ജ്ഞാനേശ്വരിയുടെ കാലമായി 1290 CE. വിശ്വസിക്കപ്പെടുന്നു. യാദവ രാജാവായ രാമദേവനെക്കുറിച്ചുള്ള ഗ്രന്ഥപരവും സ്ഥിരീകരിക്കുന്നതുമായ പരാമർശത്തെയും സംവത് വർഷക്കണക്കും ഇതിലേക്ക് ചൂണ്ടുപലകയാകുന്നു. മറ്റൊരു സമകാലിക ഭക്തി പ്രസ്ഥാന സന്യാസി-കവിയായ നാംദേവിന്റെ കൃതികളും ഇത് സ്ഥിരീകരിക്കുന്നു, അദ്ദേഹം ധ്യാനേശ്വരിയെ പരാമർശിക്കുന്നു, കൂടാതെ വിവിധ തീർത്ഥാടനങ്ങളിൽ ധ്യാനേശ്വരിയെ അനുഗമിച്ചിരുന്നതായി ഹിന്ദു പാരമ്പര്യം വിശ്വസിക്കുന്നു. 16-ആം നൂറ്റാണ്ടുവരെ ഈ ഗ്രന്ധത്തിനു പല പതിപ്പുകൾ നിലവിലുണ്ടായിരുന്നു. ആ നൂറ്റാണ്ടിന്റെ അവസാനത്തിൽ ഏകനാഥ് ജ്ഞാനേശ്വരിയുടെ പല പതിപ്പുകളുടെ ആധികാരികത ചോദ്യംചെയ്തു. , അവിടെ അദ്ദേഹം താൻ ജ്ഞാനേശ്വരിയുടെ യഥാർത്ഥ പതിപ്പിലേക്ക് പുനഃസ്ഥാപിച്ചതായി പ്രസ്താവിക്കുകയും "മാറ്റമോ കൂട്ടിച്ചേർക്കലോ അനുവദിക്കരുത്" എന്ന് ആവശ്യപ്പെടുകയും ചെയ്തു. ഈ പതിപ്പ് ഏറ്റവും വിശ്വസ്തമായ ഒന്നാണെന്ന് പണ്ഡിതന്മാർ പൊതുവെ അംഗീകരിക്കുന്നു, ഈ പതിപ്പ് 1909-ൽ വി.കെ. രാജ്‌വാദ് തിരിച്ചറിയുകയും 1959-ൽ പ്രസിദ്ധീകരിക്കുകയും ചെയ്തു.
ജ്ഞാനേശ്വരിയുടെ ആഖ്യാനം ഭഗവദ് ഗീതയെ സൂക്ഷ്മമായി പിന്തുടരുന്നു, എന്നിരുന്നാലും പ്രാദേശിക പാരമ്പര്യത്തിൽ ടിക എന്ന് വിളിക്കപ്പെടുന്ന വ്യാഖ്യാനം ഒരു "ഗാന-പ്രഭാഷണം" എന്ന രൂപത്തിലാണ് എഴുതിയിരിക്കുന്നത്, അത്13-ആം നൂറ്റാണ്ടിലെ പ്രധാന ഹിന്ദു തത്ത്വചിന്തകളെയും വിശ്വാസങ്ങളെയും കുറിച്ചുള്ള ഒരു ചർച്ച ഉൾപ്പെടുത്തുന്നതിനായി വിശദീകരണം വിപുലീകരിക്കുന്നു. . ഗീതയിൽ 700 ശ്ലോകങ്ങളുണ്ടെങ്കിൽ, ജ്ഞാനേശ്വരിക്ക് 9,000 ശ്ലോകങ്ങളാണുള്ളത്. വേദങ്ങൾ, ഉപനിഷത്തുകൾ, മറ്റ് പ്രധാന ഹിന്ദു ഗ്രന്ഥങ്ങൾ എന്നിവയെക്കുറിച്ചുള്ള പരാമർശങ്ങൾ ഇതിൽ ഉൾപ്പെടുന്നു. ജ്ഞാനേശ്വരി താളാത്മകമായ ഒരു ഗദ്യമാണ്, ഓവി വൃത്തമാണ് ( ഒരു മറാത്തിവൃത്തം)  നാല് വരികൾ (പാദങ്ങൾ) അടങ്ങിയിരിക്കുന്നു) ഇതിനുപയോഗിച്ചിരിക്കുന്നത്..അത് ഒറ്റയ്ക്ക് പാരായണം ചെയ്യാം അല്ലെങ്കിൽ ഒരു കൂട്ടമായി ജപിക്കാം. അതിലെ 9,000 ശ്ലോകങ്ങളിൽ ഓരോന്നിലും  പ്രാസമില്ലാത്തതുമായ ഗീതയിൽ നിന്ന് വ്യത്യസ്തമായി, ഗീതയിലെ ജ്ഞാനേശ്വരി വ്യാഖ്യാനത്തിൽ ഓരോ വരിയിലും അക്ഷരങ്ങളുടെ വേരിയബിൾ എണ്ണം ഉണ്ട്, അതിൽ നാലിൽ ആദ്യത്തെ മൂന്നെണ്ണം പ്രാസമാണ്. ജ്ഞാനേശ്വരിയിലെ ഓരോ വരിയിലും സാധാരണയായി മൂന്ന് മുതൽ പതിമൂന്ന് വരെ അക്ഷരങ്ങൾ ഉണ്ട്.
വൈഷ്ണവം, ശൈവിസം, ശാക്തേയം എന്നീ പാരമ്പര്യങ്ങളിൽ നിന്നുള്ള നിരവധി ഹിന്ദു ദേവതകളുടെയും സരസ്വതി (ശാരദ) പോലുള്ള വൈദികരുടെയും പേരുകൾ ഈ ഗ്രന്ഥത്തിൽ ഭക്തിപൂർവ്വം ഉൾപ്പെടുന്നു. അതിലെ പല ശ്ലോകങ്ങളുടെയും അവസാന വരിയിൽ "ജ്ഞാനദേവൻ പറയുന്നു" അല്ലെങ്കിൽ "ജ്ഞാനേശ്വരൻ പറയുന്നു" എന്ന സ്വഭാവം ഉൾപ്പെടുന്നു. പിൽക്കാലത്തെ മറ്റ് ഭക്തി പ്രസ്ഥാന കവികളും സിഖ് മതത്തിന്റെ ഗുരു ഗ്രന്ഥവും ഈ ഫോർമാറ്റ് സ്വീകരിച്ചു.
ജ്ഞാനേശ്വരി മറാത്തിയിൽ എഴുതിയിട്ടുണ്ടെങ്കിലും കന്നഡ, സംസ്കൃതം, തെളുഗു പദങ്ങൾ ധാരാളം പ്രയോഗിക്കപ്പെട്ടിട്ടുണ്ട്.
തർജ്ജമകൾ
ആനന്ദാശ്രമം കാഞ്ഞങ്ങാട് ഈ പുസ്തകത്തിന്റെ മ്ലയാളപരിഭാഷ പ്രസിദ്ധപ്പെടുത്തി.
വ്യാസഭാരതം
വ്യാസഭാരതം എന്ന കൃതി രചിച്ചത് സി. വി. കുഞ്ഞുരാമനാണ്. സാധാരണക്കാരെ ലക്ഷ്യംവച്ചുളള ഒരു വിവർത്തനമാണിത്. അന്ധമായ ഭക്തിയേക്കാൾ തെളിഞ്ഞ യുക്തിചിന്തയ്‌ക്കും വിശ്വാസത്തിനും ഊന്നൽ നൽകിയിരിക്കുന്നത്. ആധുനിക പതിപ്പിൽ എം. ടി. വാസുദേവൻ നായരുടേതാണ് ആമുഖം.
അവലംബം
വർഗ്ഗം:മലയാളസാഹിത്യം വർഗ്ഗം:മഹാഭാരതം
ദ ലിറ്റിൽ ഫ്രൂട്ട്‌സെല്ലർ
1670-1675 നും ഇടയിൽ ബാർട്ടലോം എസ്റ്റെബാൻ മുറില്ലോ വരച്ച ഓയിൽ ഓൺ ക്യാൻവാസ് പെയിന്റിംഗാണ് ദ ലിറ്റിൽ ഫ്രൂട്ട്‌സെല്ലർ. ഈ ചിത്രം ഇപ്പോൾ മ്യൂണിക്കിലെ ആൾട്ടെ പിനാകോതെക്കിലാണ് സംരക്ഷിച്ചിരിക്കുന്നത്. ഈ ചിത്രം 1768-ൽ ഹോഫ്‌കമ്മറേറ്റ് ആയിരുന്ന ഫ്രാൻസ് ജോസഫ് വോൺ ഡുഫ്രെസ്‌നെയാണ് ഇഷ്‌ടദാനം ചെയ്തത്.
അവലംബങ്ങൾ
വർഗ്ഗം:കുട്ടികളുടെ ചിത്രങ്ങൾ
ഓപ്പറേഷൻസ് ഗവേഷണം
വാണിജ്യം, ഉത്പാദനം, എൻജിനീയറിങ്ങ് എന്നീ രംഗങ്ങളിൽ തീരുമാനങ്ങൾ എടുക്കാൻ സഹായിക്കാൻ നവീന വിശകലന മാർഗങ്ങൾ ഉപയോഗിക്കുന്ന പഠനശാഖയെയാണ് ഓപ്പറേഷൻസ് ഗവേഷണം അഥവാ ഓപ്പറേഷൻസ് റിസർച്ച് എന്നു പറയുന്നത്. ഗണിതശാസ്ത്രവുമായി അഭേദ്യമായ ബന്ധമുള്ളത് കൊണ്ട് ഇതിനെ പലരും ഗണിതശാസ്ത്രത്തിന്റെ ഒരു ശാഖയായിട്ടാണ് കാണുന്നത്. ചില ഐ ഐ റ്റി (IIT) കളിൽ ഇതിൽ ബിരുദാനന്തര ബിരുദ പഠന കോഴ്സുകൾ ഉണ്ട്. വ്യവസായ എൻജിനീയറിങ്ങുമായി ഈ പഠനശാഖയ്ക്ക് വളരെ സാമ്യമുണ്ട്.
അവലംബം
വർഗ്ഗം:ഗണിതശാസ്ത്രശാഖകൾ
ലാർസൻസ് ഓപ്പണിംഗ്
ചെസ്സിലെ ഒരു തരം പ്രാരംഭനീക്കമാണ് ലാർസൻസ് ഓപ്പണിംഗ് (ക്വീൻസ് ഫിയാൻഷിറ്റോ ഓപ്പണിംഗ് എന്നും അറിയപ്പെടുന്നു). ഇത് തുടങ്ങുന്നത് ഇങ്ങനെയാണ്: ഡാനിഷ് ഗ്രാന്റ്മാസ്റ്ററായ ബെന്റ് ലാർസനിൽ നിന്നാണ് ഈ പ്രാരംഭനീക്കത്തിന് പേര് ലഭിച്ചത്. പ്രഗല്ഭ ലാത്വിയൻ-ഡാനിഷ് കളിക്കാരനും സൈദ്ധാന്തികനുമായ അരോൺ നിംസോവിച്ചിന്റെ (1886–1935) കളിനീക്കങ്ങളിൽ (പലപ്പോഴും, 1.Nf3 കളിച്ചതിനുശേഷം 2.b3 കളിക്കാറുണ്ട്. ഈ നീക്കം നിംസോവിച്ച്-ലാൻസൻ ആക്രമണം എന്ന് അറിയപ്പെടുന്നു.) നിന്നും പ്രചോദനം ഉൾക്കൊണ്ടാണ് ലാർസൻ ഈ പ്രാരംഭനീക്കം അവതരിപ്പിച്ചത്. ചെസ്സ് പ്രാരംഭനീക്കങ്ങളുടെ സർവ്വവിജ്ഞാനകോശത്തിൽ ഈ പ്രാരംഭനീക്കത്തെ A01 കോഡിലാണ് ഉൾപ്പെടുത്തിയിരിക്കുന്നത്.
ഫ്ലാങ്ക് ഓപ്പണിംഗ് നീക്കമായ 1.b3 മന്ത്രിവശത്തുള്ള ആന യെ ഫിയാൻഷിറ്റോ ചെയ്യാൻ സജ്ജമാക്കുന്നു. മദ്ധ്യകളങ്ങളെ നിയന്ത്രിക്കുന്നതിനും കറുപ്പിന്റെ രാജാവിന്റെ വശത്ത് ഫലപ്രദമായ സമ്മർദ്ദം ചെലുത്താനും ഹൈപ്പർമോഡേൺ ശൈലിയിലുള്ള ഈ നീക്കം സഹായിക്കുന്നു. b2-ബിഷപ്പിനെ ലാഘവത്തോടെ സമീപിക്കുന്ന കറുപ്പിനു പലപ്പോഴുമത് തീരാതലവേദനയാകാറുണ്ട്.
മാത‍ൃകാഗെയിമുകൾ
Larsen vs. Eley, 1972 Keene vs. Kovacevic, 1973
അവലംബം
കുറുപ്പുകൾ
പുറത്തേയ്ക്കുള്ള കണ്ണികൾ
വർഗ്ഗം:ചെസ്സിലെ പ്രാരംഭനീക്കങ്ങൾ
സുകുമാർ സെൻ
1950 മാർച്ച് 21 മുതൽ 1958 ഡിസംബർ 19 വരെ ഇന്ത്യയിലെ മുഖ്യ തിരഞ്ഞെടുപ്പ് കമ്മീഷണറായിരുന്നു സുകുമാർ സെൻ (1899–1961). ആദ്യ മുഖ്യ തിരഞ്ഞെടുപ്പ് കമ്മീഷണറായ ഇദ്ദേഹത്തിന്റെ നേതൃത്വത്തിലാണ് സ്വതന്ത്ര ഇന്ത്യയിലെ ആദ്യ തിരഞ്ഞെടുപ്പ് നടന്നത്. ബംഗാളി ബ്രാഹ്മണ കുടുംബത്തിൽ ജനിച്ച സെൻ ലണ്ടൻ സർവ്വകലാശാലയിൽ നിന്നും ഗണിതത്തിൽ സ്വർണ്ണമെഡലോടുകൂടി പാസായി. തുടർന്നാണു ഇന്ത്യൻ സിവിൽ സെർവ്വീസിൽ (ഐ.സി.എസ്.) പ്രവേശിച്ചത്. പിന്നീട് രാജ്യത്തെ വിവിധ ജില്ലകളിൽ ഐ.സി.എസ്. ഓഫീസറായും ജഡ്ജിയായും സേവനമനുഷ്ഠിച്ചു. 1947ൽ ബംഗാളിന്റെ ചീഫ് സെക്രട്ടറിയായി. ബ്രിട്ടീഷ് ഇന്ത്യയിൽ ഒരു ഐ.സി.എസ്. ഉദ്യോഗസ്ഥനു ലഭിക്കാവുന്ന ഏറ്റവും ഉയർന്ന പദവിയായിരുന്നു അത്. അത്യന്തം ശ്രമകരമായ ഇന്ത്യയിലെ പൊതു തിരഞ്ഞെടുപ്പ് വിജയകരമായി പൂർത്തിയാക്കിയതിനാൽ സുഡാനടക്കം പല രാജ്യങ്ങളും ഇദ്ദേഹത്തിന്റെ സേവനം പ്രയോജനപ്പെടുത്തുകയുണ്ടായി. സുഡാനിലെ ആദ്യ മുഖ്യ തിരഞ്ഞെടുപ്പ് കമ്മീഷണറും ഇദ്ദേഹമായിരുന്നു. രാജ്യം പിന്നീട് പത്മഭൂഷൺ നൽകി രാജ്യം ഇദ്ദേഹത്തെ ആദരിച്ചു.
അവലംബം
വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ വർഗ്ഗം:1899-ൽ ജനിച്ചവർ വർഗ്ഗം:1961-ൽ മരിച്ചവർ വർഗ്ഗം:ഇന്ത്യൻ മുഖ്യതിരഞ്ഞെടുപ്പ് കമ്മീഷണർമാർ വർഗ്ഗം:ലണ്ടൻ സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ
കാമില സ്റ്റോൾട്ടൻബർഗ്
കാമില സ്റ്റോൾട്ടൻബർഗ് (ജനനം: 5 ഫെബ്രുവരി 1958) ഒരു നോർവീജിയൻ ഫിസിഷ്യനും ഗവേഷകയുമാണ്. 2012 ഓഗസ്റ്റ് 13 മുതൽ അവർ നോർവീജിയൻ ഇൻസ്റ്റിറ്റ്യൂട്ട് ഓഫ് പബ്ലിക് ഹെൽത്തിന്റെ ഡയറക്ടർ ജനറലാണ്. നോർവേയുടെ മുൻ പ്രധാനമന്ത്രിയും നാറ്റോ ജനറൽ സെക്രട്ടറിയുമായിരുന്ന ജെൻസ് സ്റ്റോൾട്ടൻബെർഗിന്റെ സഹോദരിയാണ് അവർ.
ആദ്യകാല ജീവിതം
ഓസ്ലോ വാൾഡോർഫ് സ്കൂളിൽ ചേർന്ന സ്റ്റോൾട്ടൻബർഗ്, ഓസ്ലോ യൂണിവേഴ്സിറ്റിയിൽ സോഷ്യോളജിയും മെഡിസിനും പഠിച്ച് അവിടെ അവൾ കാൻഡിഡേറ്റ് ഓഫ് മെഡിസിൻ ബിരുദം നേടി. പിന്നീട് അതേ സർവ്വകലാശാലയിൽനിന്ന് ഗവേഷണ ഡോക്ടറേറ്റ് നേടി. ബെർക്ക്‌ലിയിലെ കാലിഫോർണിയ സർവകലാശാലയിൽനിന്ന് മെഡിക്കൽ ആന്ത്രപ്പോളജിയും അവർ പഠിച്ചിട്ടുണ്ട്.
സ്വകാര്യ ജീവിതം
തോർവാൾഡിന്റെയും കരിൻ സ്റ്റോൾട്ടൻബർഗിന്റെയും മകളും ജെൻസ് സ്റ്റോൾട്ടൻബർഗ്, നിനി സ്റ്റോൾട്ടൻബർഗ് എന്നിവരുടെ സഹോദരിയുമാണ് അവർ.
ഗാന്ധീസ് ട്രൂത്ത്
ജർമ്മൻ വംശജനായ അമേരിക്കൻ വികസന മനഃശാസ്ത്രജ്ഞനായ എറിക് എച്ച് എറിക്സന്റെ 1969-ലെ മഹാത്മാ ഗാന്ധിയെക്കുറിച്ചുള്ള ഒരു പുസ്തകമാണ് ഗാന്ധീസ് ട്രൂത്ത്: ഓൺ ദ ഒറിജിൻസ് ഓഫ് മിലിറ്റൻഡ് നോൺവയലൻസ് (അർഥം ഗാന്ധിയുടെ സത്യം: തീവ്ര അഹിംസാവാദത്തിന്റെ ഉത്ഭവത്തെക്കുറിച്ച്). ജനറൽ നോൺ-ഫിക്ഷനുള്ള പുലിറ്റ്സർ പുരസ്കാരവും തത്ത്വചിന്തയിലും മതത്തിലും യുഎസ് നാഷണൽ ബുക്ക് അവാർഡും ഈ പുസ്തകം നേടി.
1993 ൽ നോർട്ടൺ ഈ പുസ്തകം പുനഃപ്രസിദ്ധീകരിച്ചു.
പുറം കണ്ണികൾ
വർഗ്ഗം:ഇംഗ്ലീഷ് ഗ്രന്ഥങ്ങൾ വർഗ്ഗം:മഹാത്മാഗാന്ധിയെക്കുറിച്ചുള്ള പുസ്തകങ്ങൾ
ദീപിക പള്ളിക്കൽ
സ്ക്വാഷ് ലോകറാങ്കിങ്ങിൽ പത്താം സ്ഥാനത്തിനുള്ളിലെത്തുന്ന ആദ്യ ഇന്ത്യക്കാരിയാണ് ദീപിക പള്ളിക്കൽ പ്ളയേഴ്സ് അസോസിയേഷൻറെ മൂന്നു ടൂർ കിരീടങ്ങൾ 2011ൽ സ്വന്തമാക്കി. 20 റാങ്കിനുള്ളിലെത്തുന്ന ആദ്യ ഇന്ത്യൻ താരമെന്ന റെക്കോർഡും ദീപികയുടെ പേരിലായിരുന്നു.
ജീവിതരേഖ
പത്തനംതിട്ട ജില്ലയിലെ കല്ലൂപ്പാറയിൽ ബിസിനസുകാരൻ സഞ്ജീവ് ജോർജ് പള്ളിക്കലിന്റെയും സൂസൻ ഇട്ടിച്ചെറിയയുടെയും മകളാണ്. സൂസൻ ഇട്ടിച്ചെറിയ ഇന്ത്യൻ ക്രിക്കറ്റ് താരമായിരുന്നു. സൂസന്റെ പിതാവ് കെ.കെ. ഇട്ടിച്ചെറിയ മുൻ ബാസ്ക്കറ്റ് ബോൾ താരവും മാതാവ് ഗ്രേസി അത്‌ലറ്റുമായിരുന്നു. ചെന്നൈയിൽ താമസിക്കുന്ന ദീപിക ഒട്ടേറെ പരസ്യങ്ങളിലും മുഖം കാട്ടിയിട്ടുണ്ട്. ഐ.സി.ഐ.സി.ഐ പ്രുഡെൻഷ്യൽ, ഒലേ കോള, പെട്രെസോപ് എന്നിവയ്ക്കുവേണ്ടി ദീപിക മോഡലായി പ്രവർത്തിച്ചു.
2011ൽ ഇർവിനിൽ നടന്ന ഓറഞ്ച് കൗണ്ടി ഓപ്പണായിരുന്നു ദീപികയുടെ ആദ്യ പ്ളയേഴ്സ് അസോസിയേഷൻ ടൂർ കിരീടം. അമേരിക്കയിൽ രണ്ടാം കിരീടവും ഹോങ്കോങ്ങിൽ മൂന്നാം കിരീടവും നേടി. 2003 മേയിൽ സ്റ്റുട്ഗർട്ടിൽ നടന്ന ജർമൻ ജൂനിയർ സ്ക്വാഷ് ഒാപ്പൺ ജൂനിയർ തലത്തിൽ ദീപികയെ ശ്രദ്ധേയയാക്കി. 2005ലെ അണ്ടർ 15 ഏഷ്യൻ ചാംപ്യനും ദീപികയായിരുന്നു. പിന്നീടുഡച്ച് ജൂനിയർ കിരീടവും ദീപികയുടേതായി. 2005ൽ മലേഷ്യൻ ഓപ്പൺ, ഫ്രഞ്ച് ജൂനിയർ ഓപ്പൺ, ഓസ്‌ട്രേലിയൻ ജൂനിയർ ഓപ്പൺ, ഡച്ച് ജൂനിയർ ഓപ്പൺ വിജയങ്ങൾ ദീപികയുടെ മികവിൻറെ കിരീടങ്ങളാണ്. അണ്ടർ 15 വിഭാഗത്തിൽ ലോക ഒന്നാം നമ്പർ പദവിയും ദീപികയ്ക്കു നേടാനായി.
ആറു തവണ ലോകചാംപ്യനായിട്ടുള്ള ഓസ്‌ട്രേലിയയുടെ സാറ ഫിറ്റ്സ് ജെറാൾഡാണ് ദീപികയുടെ പരിശീലകൻ.പ്രമുഖ ഇന്ത്യൻ   ക്രിക്കറ്റ്   താരം   ദിനേഷ്   കാർത്തിക്കാ ണ്  ഭർത്താവ്.
പുറം കണ്ണികൾ
വർഗ്ഗം:കായികതാരങ്ങൾ വർഗ്ഗം:സ്ക്വോഷ് കളിക്കാർ വർഗ്ഗം:പത്മശ്രീ പുരസ്കാരം ലഭിച്ച മലയാളികൾ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:1991-ൽ ജനിച്ചവർ
ബാന്ദ്ര തലാവ്
മുംബൈയിലെ ബാന്ദ്രയിൽ സ്ഥിതി ചെയ്യുന്ന ഒരു ചെറിയ തടാകമാണ് സ്വാമി വിവേകാനന്ദ് തലാവ് എന്നറിയപ്പെടുന്ന ബാന്ദ്ര തലാവ്. മുൻപ് ലോട്ടസ് ടാങ്ക് എന്നറിയപ്പെട്ടിരുന്ന ഈ തടാകം ഒരു ഗ്രേഡ് 2 പൈതൃകസ്മാരകമാണ്. 200 നൂറ് വർഷത്തെ പഴക്കമുള്ള ഈ തടാകം സമീപത്തെ ഗ്രാമമായ നൗപാഡയിലെ ഒരു സമ്പന്നനായ കൊങ്കണി മുസ്ലീമാണ് നിർമ്മിച്ചത്. "മോട്ടാ സരോവർ" എന്ന പേരിലും ഇത് അറിയപ്പെട്ടിരുന്നു. 7.5 ഏക്കറാണ് ഈ തടാകത്തിന്റെ വിസ്തീർണ്ണം. പിൽക്കാലത്ത് തടാകത്തിന്റെ അറ്റകുറ്റപ്പണികൾ ഗ്രേറ്റർ മുംബൈ മുനിസിപ്പൽ കോർപ്പറേഷൻ ഏറ്റെടുക്കുകയും സ്വാമി വിവേകാനന്ദ സരോവർ എന്നു പുനർനാമകരണം ചെയ്യുകയും ചെയ്തു. 1990-കളിൽ ഈ തടാകത്തിൽ പാഡിൽ ബോട്ടിംഗ് സൗകര്യവും മത്സ്യകൃഷിയും ആരംഭിച്ചിരുന്നു.
സ്ഥാനം
ബാന്ദ്ര സബർബൻ റെയിൽവേ സ്റ്റേഷനിൽ നിന്നും 300 മീറ്റർ അകലത്തിലാണ് ഈ തടാകം സ്ഥിതി ചെയ്യുന്നത്. ഇതിന്റെ പടിഞ്ഞാറ് വശത്തുകൂടി എസ്.വി. റോഡും കിഴക്ക് വശത്തു കൂടി ടർണർ റോഡും (ഗുരു നാനാക് മാർഗ്ഗ്) കടന്നു പോകുന്നു.
അവലംബം
വർഗ്ഗം:മുംബൈയിലെ തടാകങ്ങൾ
ബിഗ് ബെന്റ് ദേശീയോദ്യാനം
അമേരിക്കയിലെ ടെക്സസിൽ മെക്സിക്കൊ അതിർത്തിയോട് ചേർന്ന് സ്ഥിതിചെയ്യുന്ന ഒരു ദേശീയോദ്യാനമാണ് ബിഗ് ബെന്റ് ദേശീയോദ്യാനം (ഇംഗ്ലീഷ്: Big Bend National Park). 1,200-ൽ അധികം ഇനം സസ്യങ്ങൾ, 450ലധികം ഇനം പക്ഷികൾ, 56 സ്പീഷീസ് ഉരഗങ്ങൾ, 75 സ്പീഷിസ് സസ്തനികൾ എന്നിവയെ ഇവിടെ കണ്ടുവരുന്നു.
801163 acre ആണ് ഈ ദേശീയോദ്യാനത്തിന്റെ വിസ്തൃതി. ക്രിറ്റേഷ്യസ്, സീനോസോയിക് കാലഘട്ടങ്ങളിലെ ഫോസിലുകൾ ഇവിടെനിന്നും കണ്ടെത്തിയിട്ടുണ്ട്.
സസ്യജന്തുജാലം
ഇടത്ത്‌|ലഘുചിത്രം|ബിഗ് ബെന്റ് ദേശീയോദ്യാനത്തിലെ [[Javelina|ജവേലിന എന്നയിനം കാട്ടുപന്നി]]
ദേശീയോദ്യാനത്തിന്റെ ഭൂരിഭാഗവും മരുഭൂമിയാണെങ്കിലും, നിരവധി സസ്യവർഗ്ഗങ്ങൾ ഇവിടെ കാണപ്പെടുന്നുണ്ട്. ഇവിടെ കാണപ്പെടുന്ന 1,200 സസ്യ സ്പീഷീസുകളിൽ 60 എണ്ണം കള്ളിച്ചെടി ഇനങ്ങളാണ്, over 600 ലധികം ഇനം കശേരുകികളും, ഏകദേശം 3,600 ഷഡ്പദ ഇനങ്ങളും ഇവിടെ അധിവസിക്കുന്നു. വൈവിധ്യമാർന്ന ഭൂപ്രകൃതിയാണ് ഇവിടത്തെ ഈ ജൈവവൈവിധ്യത്തിനും കാരണം. ഉഷ്ണ മരുഭൂമികൾ, ഹിമം മൂടികിടക്കുന്ന പർവ്വതങ്ങൾ, ഫലഭൂയിഷ്ടമായ നദീതടങ്ങൾ എന്നിവ വിവിധ ജീവിവർഗ്ഗങ്ങൾക്ക് വാസസ്ഥാനമാകുന്നു.
മരുപ്രദേശത്ത് വസിക്കുന്ന മൃഗങ്ങളിൽ മിക്കവയേയും പകൽ സമയത്ത് കാണാൻ സാധിക്കാറില്ല. രാത്രികാലങ്ങളിലാണ് ഇവ ഭക്ഷണത്തിനും മറ്റുമായി പുറത്തിറങ്ങുന്നത്. പ്യൂമകളെയും (Puma concolor) ഈ ദേശീയോദ്യനത്തിൽ കണ്ടെത്തിയിട്ടുണ്ട്. എന്നിരിക്കിലും, കണക്കുകൾ പ്രകാരം ഇവിടെ വെറും രണ്ട് ഡസനോളം പ്യൂമകൾ മാത്രമേ വസിക്കുന്നുള്ളു.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
സിഗ്മ സിഗ്മ സിഗ്മ
ട്രൈ സിഗ്മ എന്നും അറിയപ്പെടുന്ന ഒരു ദേശീയ അമേരിക്കൻ വനിത സൊറോറിറ്റിയാണ് സിഗ്മ സിഗ്മ സിഗ്മ (ΣΣΣ).സേവനം, വിദ്യാഭ്യാസം, സ്കോളർഷിപ്പ് പ്രോഗ്രാമിങ്, സോഷ്യൽ പ്രവർത്തനങ്ങൾ എന്നിവയിൽ ശ്രദ്ധ കേന്ദ്രീകരിക്കുന്ന 26 ദേശീയ സൊറോറിറ്റികൾ അല്ലെങ്കിൽ വനിതകളുടെ കൂട്ടായ്മകൾ ഉൾക്കൊള്ളുന്ന നാഷണൽ പാൻഹെല്ലെനിക് കോൺഫറൻസിന്റെ ഒരു അംഗവുമായ സിഗ്മ  സിഗ്മ സിഗ്മയിലെ അംഗങ്ങൾ ഒരിക്കൽ സോറോറിറ്റി അദ്ധ്യാപക / വിദ്യാഭ്യാസ കോളെജുകളിൽ നിന്നുള്ളവർ മാത്രം ആയിരുന്നു. 1951-ൽ ഒരു പൂർണ്ണ അംഗങ്ങളായ ട്രൈ സിഗ്മ ഒരു സോഷ്യൽ സോറോറിറ്റി എന്ന നിലയിൽ, ഇപ്പോൾ പ്രധാന അടിസ്ഥാനത്തിൽ പരിധിയില്ലാതെ അംഗങ്ങളെ ചേർക്കുന്നു. 125,000 ലധികം സ്ത്രീകൾ സോറോറിറ്റിയിൽ അംഗത്വമെടുക്കുന്നുണ്ട്.112- ൽ അധികം കോളേജ് കാമ്പസുകളിൽ ആതിഥേയത്വം വഹിക്കുകയും 90 അലൂമിനി ചാപ്റ്ററുകൾ കൈകാര്യം ചെയ്യുകയും ചെയ്യുന്നു. സൊറോറിറ്റിയുടെ സ്വന്തം ഹെഡ്ക്വാർട്ടേഴ്സ് വിർജീനിയയിലെ വുഡ്സ്റ്റാക്കിലാണ് സ്ഥിതി ചെയ്യുന്നത്.
പുറം കണ്ണികൾ
വർഗ്ഗം:അമേരിക്കൻ ഐക്യനാടുകളിലെ വിദ്യാർത്ഥികളുടെ സംഘങ്ങൾ
മലങ്ക
ജനുവരി 13 ന് ആഘോഷിക്കുന്ന ഉക്രേനിയൻ, ബെലാറസ്, നാടോടി അവധി ദിനമാണ് മലങ്ക. ജൂലിയൻ കലണ്ടറിന് അനുസൃതമായി ഇതൊരു പുതുവത്സരാഘോഷമാണ്.
മലങ്ക ഉത്ഭവിച്ച കഥ
കിഴക്കൻ സ്ലാവ്‌ വർഗ്ഗക്കാരുടെ പുതുവത്സരത്തിന് മലങ്ക എന്ന പേര് നേടിയത് വിഗ്രഹാരാധകരുടെ ഉത്ഭവത്തെക്കുറിച്ചുള്ള ഒരു ക്രിസ്ത്യൻ നാടോടി കഥയിൽ നിന്നാണ്. സ്രഷ്ടാവായ ദേവനായ പ്രബോയെയും അദ്ദേഹത്തിന്റെ നാല് ആൺമക്കളെയും ഒരു മകളെയും അടിസ്ഥാനമാക്കിയാണ് കഥ. അദ്ദേഹത്തിന്റെ പുത്രന്മാരിൽ ഒരാൾ പിശാച്, രണ്ടാമത്തെ മകൻ സെന്റ് ജോർജ് (യാർ-യാരിലോ), മൂന്നാമത്തെ സെന്റ് ജോൺ (റായ്), നാലാമൻ ലാഡ് അല്ലെങ്കിൽ മിർ (സമാധാനം) എന്നിവരായിരുന്നു. ഒരു മകൾ ലഡ എന്ന ഭൂമിദേവതയാണ്. അവർക്ക് രണ്ട് മക്കളുണ്ടായിരുന്നു: ചന്ദ്രൻ എന്ന് വിളിക്കുന്ന ഒരു മകനും "സ്പ്രിംഗ്-മെയ്" എന്ന മകളും, സ്പ്രിംഗ്-മെയ് പിന്നീട് മൈലാങ്ക എന്ന് വിളിക്കപ്പെട്ടു. കാരണം അവൾ സ്നേഹവതിയായിരുന്നു. ഭൂമിയുടെ അമ്മ ദൈവം എന്ന നിലയിൽ പൂക്കൾ വിരിയുന്നതിനും വസന്തത്തിന്റെ പച്ചപ്പിനും അവൾ ഉത്തരവാദിയായിരുന്നു. ഹേഡിസിന്റെയും പെർസെഫോണിന്റെയും കെട്ടുകഥയുടെ ഒരു പതിപ്പിൽ, മൈലാങ്കയുടെ ദുഷ്ടനായ അമ്മാവൻ (പിശാച്) അധോലോകത്തിൽ അവളുടെ സാന്നിധ്യം ആഗ്രഹിക്കുകയും ചന്ദ്രൻ വേട്ടയാടിക്കൊണ്ടിരിക്കുമ്പോൾ ഒരു ദിവസം അവളെ തട്ടിക്കൊണ്ടുപോകുകയും ചെയ്തു. അവൾ പോയപ്പോൾ ഭൂമി നീരുറവയില്ലാതെ പോയി. ഒരിക്കൽ പിശാചിന്റെ ദുഷ്ടതയിൽ നിന്ന് മൈലാങ്ക മോചിതയായപ്പോൾ പൂക്കൾ വിരിഞ്ഞു തുടങ്ങുകയും പച്ചപ്പ് ലോകമെമ്പാടും വ്യാപിക്കുകയും ചെയ്തു. വസന്തത്തിന്റെ തുടക്കത്തിന്റെ പ്രതീകമായി റഷ്യക്കാർ മലങ്ക ആഘോഷിക്കുന്നു.
പുറജാതീയ ഉത്ഭവത്തിന്റെ ക്രിസ്ത്യൻ നാടോടി കഥയിൽ നിന്നാണ് ഈ ആചാരം ഉരുത്തിരിഞ്ഞത്. സ്രഷ്ടാവായ പ്രബോഹിന്റെ മകളെ അടിസ്ഥാനമാക്കിയുള്ളതാണ് ഈ കഥ, അദ്ദേഹത്തിന്റെ നാല് ആൺമക്കളിൽ വെലെസ് ("പിശാച്" എന്ന് വിളിക്കപ്പെടുന്നു), യാരിലോ (സെന്റ് ജോർജ്ജ് എന്ന് തിരിച്ചറിഞ്ഞു), റായ് (സെന്റ് ജോൺ), ലാഡ് അല്ലെങ്കിൽ മിർ (സമാധാനം) എന്നിവ ഉൾപ്പെടുന്നു. . അദ്ദേഹത്തിന്റെ മകൾ ലാഡ മാതാവ് ഭൂമിയായിരുന്നു, അവർക്ക് രണ്ട് കുട്ടികളുണ്ടായിരുന്നു: ഒരു മകൻ ചന്ദ്രനെന്നും മകളെ "സ്പ്രിംഗ്-മെയ്" എന്നും വിളിക്കുന്നു, പിന്നീട് മൈലങ്ക എന്ന് വിളിക്കപ്പെട്ടു, കാരണം അവൾ സ്നേഹമുള്ളവളായിരുന്നു (ഉക്രേനിയൻ: мила)[സംശയാസ്പദമായ - ചർച്ച]. ഹേഡീസിന്റെയും പെർസെഫോണിന്റെയും കെട്ടുകഥയുടെ ഒരു പതിപ്പിൽ, മൈലങ്കയുടെ ദുഷ്ട അമ്മാവൻ (പിശാച്) പാതാളത്തിൽ അവളുടെ സാന്നിധ്യം ആഗ്രഹിച്ചു, ഒരു ദിവസം ചന്ദ്രൻ വേട്ടയാടുമ്പോൾ അവളെ തട്ടിക്കൊണ്ടുപോയി. മൈലങ്ക ഇല്ലാതായപ്പോൾ, ഭൂമിക്ക് വസന്തത്തിന്റെ പുനർജന്മം ഇല്ലായിരുന്നു, ഒരിക്കൽ അവൾ പിശാചിന്റെ ദുഷ്പ്രവണതകളിൽ നിന്ന് മോചിതയായി, പൂക്കൾ വിരിയാൻ തുടങ്ങി, ലോകമെമ്പാടും പച്ചപ്പ് വ്യാപിച്ചു. വസന്തത്തിന്റെ ആരംഭത്തിന്റെ പ്രതീകമായി ഉക്രേനിയക്കാർ മലങ്കയെ ആഘോഷിക്കുന്നു. മലങ്ക എന്ന കഥാപാത്രത്തിന്റെ പേരിനെ സംബന്ധിച്ച മറ്റൊരു സിദ്ധാന്തം അതിനെ ക്രിസ്ത്യൻ സന്യാസിയായ മെലാനിയ ദി യംഗറുമായി ബന്ധപ്പെടുത്തുന്നു, അദ്ദേഹത്തിന്റെ തിരുനാൾ ഡിസംബർ 31 OS (ജനുവരി 13 NS): പുതുവത്സര ദിനം.
പുറംകണ്ണികൾ
വർഗ്ഗം:ഉക്രേനിയൻ നാടോടിക്കഥകൾ വർഗ്ഗം:കിഴക്കൻ സ്ലാവുകളുടെ നാടോടി കലണ്ടർ
ജീവലോകം വൈവിദ്ധ്യവും വിനാശവും
ജീവലോകം വൈവിദ്ധ്യവും വിനാശവും പോപ്പുലർ സയൻസ് പരമ്പരയിൽപ്പെട്ട പുസ്തകമാണ് ഡോ. എ. എൻ. നമ്പൂതിരി ആണ് ഈ പുസ്തകം രചിച്ചത്. കേരളത്തിലെ ജൈവവൈവിദ്ധ്യത്തെപ്പറ്റി ഇതിൽ സവിസ്തരം വിവരിക്കുന്നുണ്ട്. പ്രധാന പാരിസ്ഥിതിക പ്രശ്നങ്ങളും പ്രതിപാദിക്കുന്നുണ്ട്.
വൈ ഐ എഫ് ഐ
ബിറ്റ്-ടോറന്റ് വഴി ധാരാളം സിനിമകൾ സൗജന്യമായി വിതരണം ചെയ്യുന്ന പിയർ-ടു-പിയർ റിലീസിങ്ങ് ഗ്രൂപ്പാണ് യിഫൈ ടോറന്റ്‍സ് (YIFY Torrents) അല്ലെങ്കിൽ വൈ ടി എസ് (YTS). കുറഞ്ഞ വലുപ്പത്തിൽ യിഫൈ പുറത്ത് വിട്ടിരുന്ന എച് ഡി മികവുള്ള സിനിമകൾ കൂടുതൽ ഡൗൺലോഡർമാരെ ആകർഷിച്ചു. യിഫൈ/വൈടിഎസ് -ന്റെ യഥാർത്ഥ സൈറ്റ് 2015 -ൽ എം പി എ എ യാൽ അടച്ചുപൂട്ടപ്പെട്ടു. പക്ഷെ യിഫൈ/വൈടിഎസ് എന്ന ബ്രാന്റിനെ അനുകരിക്കുന്ന ഒരു വെബ്സൈറ്റിന് ഇപ്പോൾ വേണ്ടത്ര നെറ്റ്വർക്ക് ട്രാഫിക് കിട്ടുന്നുണ്ട്. യിഫ്ടാക് സ്വെറി യിൽ (Yiftach Swery) നിന്നാണ് യിഫൈ (YIFY) എന്ന പേര് ഉത്ഭവിക്കുന്നത്.
ചരിത്രം
യൂണിവേഴ്സിറ്റി ഓഫ് വൈക്കാട്ടോ യിൽ കമ്പ്യൂട്ടർ സയൻസ് പഠിച്ചുകൊണ്ടിരിക്കുമ്പോഴാണ് 2010 -ൽ യിഫ്ടാക്ക് സ്വെറി യിഫൈ ടോറന്റ്സ് നിർമ്മിക്കുന്നത്. യിഫ്ടാക് ഒരു ആപ്പ് ഡെവലപ്പറായിരുന്നു, വെബ് ഡെവലപ്പറായിരുന്നു, ന്യൂസിലാന്റ്, ഓക്ക് ലാന്റിലെ ആർച്ചെറി ചാമ്പ്യനായിരുന്നു. കുറഞ്ഞ ഹാർഡ് ഡ്രൈവ് സ്ഥലം മാത്രം ഉപയോഗിച്ചുകൊണ്ട്, എച് ഡി സിനിമകൾ എൻകോഡ് ചെയ്യുന്നതിനായി x240 വീഡിയോ കോഡെക് ഉപയോഗിച്ച് അദ്ദേഹം നടത്തിയ പരീക്ഷണഫലമായിരുന്നു ആദ്യത്തെ യിഫൈ സിനിമ റിലീസ്, അതാദ്യമായി ദി പൈരറ്റ്  ബേ ലായിരുന്നു അപ്പ്ലോഡ് ചെയ്തത്. പിന്നീട് 2014 ആയപ്പോഴേക്കും എൻകോഡിങ്ങെല്ലാം അതിയന്ത്രവൽക്കരിക്കപ്പെട്ടു (Automate). യിഫ്ടാകിന്റെ റൂമിൽ ഉണ്ടായിരുന്ന പത്ത് കൊല്ലം പഴക്കമുള്ള പഴയ കമ്പ്യൂട്ടറിലായിരുന്നു ആദ്യകാല യിഫൈ ടോറന്റ്സ് എൻകോഡ് ചെയ്തിരുന്നത്. 2011 ആഗസ്റ്റ് ആയപ്പോഴേക്കും യിഫൈ ബ്രാന്റിന് വേണ്ടത്ര നെറ്റ്വർക്ക് ട്രാഫിക് ലഭിച്ചുതുടങ്ങി, അത് യിഫൈ യുടെ ഓഫിഷ്യൽ വെബ്സൈറ്റ് ഉണ്ടാകുന്നതിലേക്ക് വഴിതെളിയിച്ചു. 2013 ഡിസംബർ 14 ന് യുനൈറ്റഡ് കിംങ്ഡത്തിൽ വെബ്സൈറ്റ് ഐഎസ്‍പി കളാൽ നിരോധിക്കപ്പെട്ടു, സൈറ്റിന് പിൻതാങ്ങിക്കൊണ്ട് നിരോധനം മുറിച്ച് കടക്കാനായി yify-torrents.im എന്ന പേരിൽ ഒരു മിറർ ഡൊമൈനും വന്നു.
യിഫൈ കൂടുതൽ ഉയരങ്ങളിലേക്ക് ഉയർന്നുതുടങ്ങി, 2013 -ൽ കിക്ക്ആസ് ടോറന്റ്സിൽ ഏറ്റവും കൂടുതൽ സെർച്ച് ചെയ്ത വാക്ക് 'yify' എന്നതിലേക്ക് അതെത്തി. 'yify 720p', 'yify 2013', 'yify 1080p' എന്നതും അതിലുൾപ്പെടുന്നു. ഈ ജന്സ്വാധീനം 2015 വരെയും തുടർന്നു, അന്നും ബിറ്റ്ടോറൻസ് ബെബ്സൈറ്റുകളിൽ ഏറ്റവും കൂടുതൽ സർച്ച് ചെയ്യപ്പെട്ട വാക്കായി മാറി.
ആൽപൈൻ രാജ്യങ്ങൾ
ആൽപ്സ് പർവതനിരയോട് ചേർന്നുള്ള എട്ട് രാജ്യങ്ങൾ ചേർന്നതാണ് ആൽപൈൻ രാജ്യങ്ങൾ (Alpine states or Alpine countries) എന്നറിയപ്പെടുന്നത്. ഓസ്ട്രിയ, ജർമ്മനി, ഫ്രാൻസ്, ഇറ്റലി, ലിക്റ്റൻ‌സ്റ്റൈൻ, മൊണാക്കോ, സ്ലോവേനിയ, സ്വിറ്റ്സർലൻഡ് എന്നിവയാണാ രാജ്യങ്ങൾ.
അവലംബം
വർഗ്ഗം:ആൽപൈൻ രാജ്യങ്ങൾ വർഗ്ഗം:ആൽപ്സ്
കൊളംബിയയിലെ തദ്ദേശവാസികൾ
പതിനാറാം നൂറ്റാണ്ടിന്റെ തുടക്കത്തിൽ യൂറോപ്യൻ കോളനിവൽക്കരണത്തിന് മുമ്പ് കൊളംബിയയിൽ അധിവസിച്ചിരുന്ന വംശീയ വിഭാഗങ്ങളാണ് കൊളംബിയയിലെ തദ്ദേശവാസികൾ. കഴിഞ്ഞ സെൻസസ് പ്രകാരം, രാജ്യത്തെ ജനസംഖ്യയുടെ 4.4% അവർ 115 വ്യത്യസ്ത ഗോത്രങ്ങളിൽ പെട്ടവരാണ്.
കൊളംബിയയിലെ തദ്ദേശീയ ജനങ്ങളിൽ ഏകദേശം മൂന്നിൽ രണ്ട് ഭാഗവും ലാ ഗുജിറ, കോക്ക, നരിനോ, കോർഡോബ, സുക്രെ ഡിപ്പാർട്ട്‌മെന്റുകളിലാണ് താമസിക്കുന്നത്. ജനസാന്ദ്രത കുറഞ്ഞ പ്രദേശമായ ആമസോൺ ബേസിൻ 70-ലധികം വ്യത്യസ്ത തദ്ദേശീയ വംശീയ വിഭാഗങ്ങളുടെ ആവാസ കേന്ദ്രമാണ്.
ലൂസി ആർ. ലിപ്പെർഡ്
അമേരിക്കൻ എഴുത്തുകാരി, കലാ വിമർശക, ആക്റ്റിവിസ്റ്റ്, ക്യൂറേറ്റർ എന്നിവയായിരുന്നു ലൂസി ലിപ്പാർഡ് (ജനനം ഏപ്രിൽ 14, 1937). പരികല്പിത കലയിൽ "ഡീമറ്റീരിയലൈസേഷൻ" അംഗീകരിക്കപ്പെട്ട ആദ്യ എഴുത്തുകാരിയും, ഫെമിനിസ്റ്റ് കലയുടെ മുൻകാല ചാമ്പ്യനും ആയിരുന്നു ലിപാർഡ്. സമകാലീന കലകളിൽ നിന്നുള്ള 21 പുസ്തകങ്ങളുടെ രചയിതാവും നിരവധി പുരസ്കാരങ്ങൾ ലഭിക്കുകയും സാഹിത്യവിമർശകരിൽ നിന്നും പ്രശംസയും നേടിയിട്ടുണ്ട്.
ആദ്യകാല ജീവിതവും വിദ്യാഭ്യാസവും
ന്യൂയോർക്ക് സിറ്റിയിൽ ജനിച്ച ലൂസി ലിപ്പാർഡ് 1952-ൽ അബോട്ട് അക്കാദമിയിൽ ചേർന്നതിനു മുൻപ് ന്യൂ ഓർലിയൻസ്, വെർജീനിയയിലെ ചാർലോട്ട്സ്വില്ലെയിൽ താമസിച്ചിരുന്നു. 1958-ൽ അവർ സ്മിത്ത് കോളേജിൽ ചേരുകയും ബിരുദം നേടുകയും ചെയ്തു. ന്യൂയോർക്ക് യൂണിവേഴ്സിറ്റിയിലെ ഇൻസ്റ്റിറ്റ്യൂട്ട് ഓഫ് ഫൈൻ ആർട്ട്സിൽ നിന്നും ആർട്ട് ഹിസ്റ്ററിയിൽ മാസ്റ്റർ ബിരുദവും നേടി.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1937-ൽ ജനിച്ചവർ വർഗ്ഗം:ആർട്ട് ക്യുറേറ്റർ വർഗ്ഗം:അമേരിക്കൻ വനിതാ പത്രപ്രവർത്തകർ
മൂന്നു പൂക്കൾ
ശ്രീകാന്ത് പ്രൊഡക്ഷൻസിന്റെ ബാനറിൽ ശ്രീകന്ത് പ്രൊഡക്ഷൻസ് 1971-ൽ നിർമിച്ച മലയാളചലച്ചിത്രമാണ് മൂന്നു പൂക്കൾ.
അവലംബം
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
പി. വിർസ്‌കി ഉക്രേനിയൻ നാഷണൽ ഫോക്ക് ഡാൻസ് എൻസെംബിൾ
കലാരൂപത്തോടുള്ള നൂതനമായ സമീപനത്തിന് പേരുകേട്ട ഉക്രെയ്ൻ ആസ്ഥാനമായുള്ള ഒരു ഉക്രേനിയൻ നൃത്ത കമ്പനിയാണ് '''പി. വിർസ്‌കി ഉക്രേനിയൻ നാഷണൽ ഫോക്ക് ഡാൻസ് എൻസെംബിൾ.''' 1937 ൽ പാവ്‌ലോ വിർസ്‌കിയും മൈക്കോള ബൊലോടോവും ചേർന്നാണ് ഈ മേള സ്ഥാപിച്ചത്. 1975 ൽ അദ്ദേഹത്തിന്റെ മരണം വരെ പാവ്‌ലോ വിർസ്‌കി നയിച്ചു. രണ്ടാം ലോകമഹായുദ്ധസമയത്ത്, സേനാമുഖത്തുള്ള സൈനികർക്കായി വിർസ്‌കി പ്രകടനം നടത്തി. 1980 ൽ കമ്പനിയുടെ കലാസം‌വിധാനത്തെ പാവ്‌ലോ വിർ‌സ്‌കിയുടെ ശിഷ്യനായിരുന്ന മൈറോസ്ലാവ് വന്തുഖ് ഏറ്റെടുത്തു. ചരിത്രപരമായ ഉക്രേനിയൻ നൃത്ത പാരമ്പര്യങ്ങൾ ഉൾക്കൊള്ളുന്ന നൃത്തങ്ങൾ സൃഷ്ടിക്കുക എന്നതായിരുന്നു വിർസ്‌കിയുടെ ലക്ഷ്യം.
മഹാറാണി ദ്വൈവാരിക
റാവു ബഹദൂർ കൃഷ്ണമാചാര്യർ മദ്രാസിൽ നിന്ന് പുറത്തിറക്കിയ മലയാള ദ്വൈവാരികയാണ് ‘മഹാറാണി’. മഹാറാണിക്ക് ഏറെ നാളുകൾ പ്രസിദ്ധീകരിക്കാൻ കഴിഞ്ഞില്ല.
അവലംബം
വർഗ്ഗം:മലയാള വനിതാ പ്രസിദ്ധീകരണങ്ങൾ വർഗ്ഗം:ആനുകാലികങ്ങൾ
ഷെയ്ഖ് സയിദ് ക്രിക്കറ്റ് സ്റ്റേഡിയം
യു.എ.ഇ യിലെ അബുദാബിയിലുള്ള ഒരു രാജ്യാന്തര ക്രിക്കറ്റ് സ്റ്റേഡിയമാണ് ഷെയ്ഖ് സയിദ് ക്രിക്കറ്റ് സ്റ്റേഡിയം.2004ൽ പൂർത്തിയായ ഷെയ്ഖ് സയിദ് സ്റ്റേഡിയം ലോകത്തെ ഏറ്റവും പുതിയ ക്രിക്കറ്റ് ഗ്രൗണ്ടുകളിലൊന്നാണ് .2009ൽ ശ്രീലങ്കൻ ക്രിക്കറ്റ് ടീമിനെതിരെ നടന്ന ആക്രമണത്തെതുടർന്ന് പാകിസ്താനിൽ രാജ്യാന്തരമൽസരങ്ങൾ വിലക്കിയതോടെ പാകിസ്താന്റെ ഹോം മൽസരങ്ങൾ ഈ വേദിയിൽ നടക്കാറുണ്ട് .സ്കോട്ട്ലന്റും കെനിയയും തമ്മിൽ നടന്ന ഏകദിനമൽസരമാണ് ഈ സ്റ്റേഡിയത്തിലെ ആദ്യ രാജ്യാന്തര ക്രിക്കറ്റ് മൽസരം.2014 ഐ.പി.എല്ലിലെ ചില ലീഗ് മൽസരങ്ങൾക്കും ഈ സ്റ്റേഡിയം വേദിയായിട്ടുണ്ട്.
ഏയ്ഞ്ചൽ ഓക്ക്
സൌത്ത് കരോലിനിലെ ചാൾസ്റ്റണിനടുത്തുള്ള ജോൺസ് ഐലൻഡിലെ ഏയ്ഞ്ചൽ ഓക് പാർക്കിൽ സ്ഥിതിചെയ്യുന്ന ഒരു സതേൺ ലൈവ് ഓക്ക് (Quercus virginiana) ആണ് ഏയ്ഞ്ചൽ ഓക്ക്.(Angel Oak). ഈ വൃക്ഷം 400-500 വർഷം പഴക്കമുള്ളതായി കണക്കാക്കപ്പെടുന്നു. ഇത് 66.5 അടി (20 മീറ്റർ) ഉയരവും, 28 അടി (8.5 മീ) ചുറ്റളവും, കാണപ്പെടുന്നു. 17,200 ചതുരശ്ര അടി (1,600 ചതുരശ്ര അടി) ചുറ്റും തണലും കാണപ്പെടുന്നു. ഇതിന്റെ ദീർഘമായ ശാഖയിൽ 187 അടി നീളമുണ്ട് ലൈവ് ഓക്ക് സൊസൈറ്റിയിൽ രജിസ്റ്റർ ചെയ്തിട്ടുള്ള 210- ാമത്തെ മരമാണ് ഏയ്ഞ്ചൽ ഓക്ക്.
അവലംബം
വർഗ്ഗം:വൃക്ഷങ്ങൾ
ജിസ്‌കെ ഗ്രിഫിയോൺ
ഡച്ച് മുൻ വീൽചെയർ ടെന്നീസ് താരമാണ് ജിസ്‌കെ ഗ്രിഫിയോൺ (ജനനം: 17 ഏപ്രിൽ 1985) പതിമൂന്ന് തവണ ഡബിൾസിൽ ഗ്രാൻഡ്സ്ലാം ചാമ്പ്യനും മൂന്ന് തവണ പാരാലിമ്പിക് മെഡൽ ജേതാവുമാണ് ഗ്രിഫിയോൺ. ഏഴു തവണ മാസ്റ്റേഴ്സ് ഡബിൾസ് ചാമ്പ്യനും മുൻ ലോക ഒന്നാം നമ്പർ താരവുമാണ്. അനീക്ക് വാൻ കൂട്ടിനൊപ്പം ഗ്രിഫിയോൺ 2013-ലെ സീസണിൽ ഡബിൾസിൽ ഗ്രാൻസ്ലാം പൂർത്തിയാക്കി. സിംഗിൾസ് മത്സരത്തിൽ ഗ്രിഫിയോൺ 2012-ലെ മാസ്റ്റേഴ്സ് ചാമ്പ്യനും 2015-ലെ ഓസ്‌ട്രേലിയൻ ഓപ്പൺ, ഫ്രഞ്ച് ഓപ്പൺ, മാസ്റ്റേഴ്‌സ് ചാമ്പ്യനും മുൻ ലോക ഒന്നാം നമ്പർ താരവുമാണ്.
സ്പിന ബിഫിഡയുമായി ജനിച്ച ഗ്രിഫിയോൺ പതിനാലുവയസ്സുപ്രായമുള്ളപ്പോൾ സിഡ്നിയിൽ നടന്ന 2000-ലെ സമ്മർ പാരാലിമ്പിക്‌സിൽ തന്റെ രാജ്യത്തെ പ്രതിനിധീകരിച്ച് വീൽചെയർ ബാസ്‌ക്കറ്റ്ബോൾ മത്സരത്തിൽ പങ്കെടുത്തു.
2001–2004
2001-ൽ സൂറ്റർ‌മീറിലെ രണ്ടാം സമനില നേടിയ ഗ്രിഫിയോൺ ആഴ്ചകൾക്കുള്ളിൽ മൂന്ന് സിംഗിൾസ് സമനില നേടി. തുടർന്ന് ജാംബെസിലെ കൺസൊലേഷൻ സമനിലയും ആംസ്റ്റർഡാമിൽ രണ്ടാം സമനിലയും നേടി. നോട്ടിംഗ്ഹാമിൽ 2002-ലെ കൺസൊലേഷൻ സമനില നേടുന്നതുവരെ ഗ്രിഫിയോൺ മറ്റൊരു ടൂർണമെന്റ് സമനില നേടിയില്ല. ആന്റ്‌വെർപ്പിൽ നടന്ന ആദ്യ ഫൈനലിന് ശേഷം ഷാരോൺ വാൽറാവെനോട് പരാജയപ്പെട്ടു. 2002-ൽ സെന്റ് ലൂയിസിൽ കൺസൊലേഷൻ സമനില നേടിയപ്പോൾ ഗ്രിഫിയോൺ കൂടുതൽ വിജയം നേടി. 2003-ലെ സീസണിൽ ഗ്രിഫിയോൺ പ്ലോക്കിലെ കൺസൊലേഷൻ സമനില നേടുകയും തുടർന്ന് ഡച്ചിലും സ്വിസ് ഓപ്പണിലും കൺസൊലേഷൻ സമനില നേടുകയും ചെയ്തു. ആന്റ്‌വെർപ്പിൽ നടന്ന ഫൈനലിൽ വാൽറാവെനോട് പരാജയപ്പെട്ടു. ഇറ്റലിയിൽ മറ്റൊരു കൺസൊലേഷൻ സമനിലയും പ്രാഗിൽ വാൽറാവെനോട് അവസാന തോൽവിയോടെയും സീസൺ അവസാനിച്ചു. 2003-ൽ ലോക റാങ്കിംഗിൽ 17 ആം സ്ഥാനത്താണ് ഗ്രിഫിയോൺ. ഈ സീസണിൽ ബ്രിട്ടീഷും യുഎസ് ഓപ്പണിന്റെയും അവസാനം 16-ാം സ്ഥാനത്തെത്തി.
2004-ൽ ഓസ്ട്രേലിയൻ ഓപ്പൺ സൂപ്പർ സീരീസ് മത്സരത്തിന്റെ ക്വാർട്ടർ ഫൈനലിൽ എസ്ഥർ വെർജിയറിനോട് ഗ്രിഫിയോൺ പരാജയപ്പെട്ടു. ക്രൈസ്റ്റ്ചർച്ചിൽ ഗ്രിഫിയോൺ തന്റെ ആദ്യ സിംഗിൾസ് കിരീടം നേടി. ഇതിനുശേഷം ബെയ്ൻ, കുനിയോ, പ്രോസ്റ്റെജോവ്, ആംസ്റ്റർഡാം എന്നിവിടങ്ങളിൽ കൂടുതൽ വിജയങ്ങൾ നേടി. മാസ്റ്റേഴ്സിൽ റണ്ണറപ്പായിരുന്നു ഗ്രിഫിയോൺ. കോറി ഹോമാനുമായുള്ള ഡബിൾസ് മത്സരങ്ങളിൽ മാസ്റ്റേഴ്സ് നേടി. അവർ പ്രോസ്റ്റെജോവിലെ ഫൈനൽ മത്സരാർത്ഥിയായിരുന്നു. സാൻ ഡീഗോയിലെ മെയ്ക്ക് സ്മിറ്റിനൊപ്പം ജപ്പാൻ ഓപ്പണിലും കോബിയിലും വെർജീറിനൊപ്പം ഗ്രിഫിയോൺ കിരീടങ്ങളും നേടി. വേൾഡ് ടീം കപ്പിൽ വിജയിക്കുന്ന ടീമിന്റെ ഭാഗം ആയിരുന്നു. പാരാലിമ്പിക് ഗെയിംസിൽ പകരക്കാരിയായി ഗ്രിഫിയോൺ സിംഗിൾസിന്റെ ആദ്യ റൗണ്ടിലും ഡബിൾസിൽ ക്വാർട്ടർ ഫൈനലിലും പീറ്റേഴ്സിനൊപ്പം പുറത്തായി.
2005–2008
2005-ൽ നോട്ടിംഗ്ഹാം, സിയോൾ, ജപ്പാൻ എന്നിവിടങ്ങളിൽ മൂന്ന് സിംഗിൾസ് കിരീടം ഗ്രിഫിയോൺ നേടി. സിഡ്നി, മിയാമി, ബ്രസീലിയ, പാരീസ്, ഡച്ച് ഓപ്പൺ, ഹിൽട്ടൺ ഹെഡ്, അറ്റ്ലാന്റ, സാൻ ഡീഗോ എന്നിവിടങ്ങളിൽ റണ്ണറപ്പായി. കൂടാതെ ഗ്രിഫിയോൺ മാസ്റ്റേഴ്സിൽ മൂന്നാം സ്ഥാനത്തെത്തി. ഡബിൾസ് മത്സരത്തിൽ എസ്ഥർ വെർജീറിനൊപ്പം മാസ്റ്റേഴ്സ് ഡബിൾസ് നേടി. ബോക രേടോൺ, ആംസ്റ്റർഡാം, ഉട്രെച്റ്റ്, പാരീസ്, ഡച്ച് ഓപ്പൺ, ഹിൽട്ടൺ ഹെഡ്, അറ്റ്ലാന്റ, സാൻ ഡീഗോ, എന്നിവിടങ്ങളിലും നോട്ടിംഗ്ഹാമിൽ അനീക്ക് വാൻ കൂട്ടിനൊപ്പം കിരീടം നേടി. ഗ്രിഫിയോൺ നെതർലൻഡിന്റെ വേൾഡ് ടീം കപ്പ് വിജയത്തിന്റെ ഭാഗമായിരുന്നു. പ്രോസ്റ്റെജോവ്, ബെൽജിയത്തിനൊപ്പം, സിയോൾ ജപ്പാൻ ഓപ്പൺ, ഫ്ലോറൻസ് ഗ്രേവല്ലിയർ ഡബിൾ, മെൽബൺ റണ്ണർ അപ്പ് തുടങ്ങിയ വിജയങ്ങളും നേടി.
2006-ൽ ഗ്രിഫിയോൺ പ്രോസ്റ്റെജോവിൽ ഒരു സിംഗിൾസ് കിരീടം നേടി. വീൽചെയർ ക്ലാസിക് 8 കളിൽ സിംഗിൾസ് ഇനങ്ങളുടെ ഫൈനൽ ഓസ്‌ട്രേലിയൻ ഓപ്പണിലും നോട്ടിംഗ്ഹാമിലും മത്സരിച്ചു. സെമിഫൈനലിൽ തോറ്റതിന് ശേഷം മാസ്റ്റേഴ്സിൽ മൂന്നാം സ്ഥാനത്തെത്തി. വെർജിയറുമായുള്ള ഡബിൾസ് മത്സരങ്ങളിൽ ഗ്രിഫിയോൺ സിഡ്നി, മെൽബൺ, ബോക രേടോൺ, പാരീസ്, നോട്ടിംഗ്ഹാം, ഉട്രെച്റ്റ്, അറ്റ്ലാന്റ, സാൻ ഡീഗോ, മാസ്റ്റേഴ്സ് എന്നിവിടങ്ങളിൽ വിജയിച്ചു. ഓസ്‌ട്രേലിയൻ ഓപ്പണിലും വീൽചെയർ ക്ലാസിക് 8 കളിലും ഗ്രിഫിയോൺ വെർജീറിനൊപ്പം യുഎസ് ഓപ്പണിലും വിജയിച്ചു. മൈക്കെ സ്മിറ്റിനൊപ്പം ഗ്രിഫിയോൺ ഫുകുവോകയിലെ ചാമ്പ്യനായിരുന്നു. ഷാരോൺ വാൽറാവെനൊപ്പം പ്രോസ്റ്റെജോവിൽ കിരീടം നേടി. അമേറിക്സിനൊപ്പം നോട്ടിംഗ്ഹാമിൽ അവർ വിജയിച്ചു. പത്തൊൻപതാം തവണയും മത്സരത്തിൽ വിജയിച്ച നെതർലൻഡിന്റെ വേൾഡ് ടീം കപ്പ് ടീമിൽ അംഗമായിരുന്നു ഗ്രിഫിയോൺ.
2009–2012
2009-ൽ സിഡ്നിയിൽ കോറി ഹോമാനോട് തോറ്റ ഗ്രിഫിയോൺ ഒരു സിംഗിൾസ് ഫൈനലിൽ എത്തി. മൂന്ന് ഗ്രാൻസ്ലാം ടൂർണമെന്റുകളിലും ക്വാർട്ടർ ഫൈനലിൽ ഗ്രിഫിയോൺ പരാജയപ്പെട്ടു. മാസ്റ്റേഴ്സിന്റെ ഗ്രൂപ്പ് ഘട്ടത്തിനപ്പുറം മുന്നേറുന്നതിൽ ഗ്രിഫിയോൺ പരാജയപ്പെടുകയും മൊത്തത്തിൽ ഏഴാം സ്ഥാനത്തെത്തുകയും ചെയ്തു. ഡബിൾസ് മത്സരങ്ങളിൽ ഫ്ലോറൻസ് ഗ്രേവല്ലിയറുമൊത്തുള്ള നാല് ഗ്രാൻസ്ലാം ടൂർണമെന്റുകളുടെയും സെമിഫൈനലിൽ ഗ്രിഫിയോൺ പരാജയപ്പെട്ടു. ഒരു ടീം എന്ന നിലയിൽ അവർ നോട്ടിംഗ്ഹാമിൽ ഒരു ഫൈനലിലെത്തി സിഡ്നിയിലും പാരീസിലും വിജയിച്ചു. ഗ്രിഫിയോൺ ഉത്രെച്റ്റ്, സെന്റ് ലൂയിസ് എന്നിവിടങ്ങളിൽ ഹോമനുമായും സാർഡിനിയയിലെ ബ്യൂസിനും കിരീടങ്ങൾ നേടി. മാസ്റ്റേഴ്സ് അവസാനിക്കുന്ന സീസണിൽ അവർ അനീക്ക് വാൻ കൂട്ടുമായി മത്സരിച്ച് ഫൈനലിലെത്തി. ലോക ടീം കപ്പ് നേടാൻ ഗ്രിഫിയോൺ തന്റെ രാജ്യത്തെ സഹായിച്ചു.
2010 സീസൺ മുതൽ അഡ്‌ലെയ്ഡ്, ബ്രിസ്ബെയ്ൻ, സിഡ്നി എന്നിവിടങ്ങളിൽ ഗ്രിഫിയോൺ മൂന്ന് ടൂർണമെന്റുകളിൽ വിജയിച്ചു. നോട്ടിംഗ്ഹാം, സെന്റ് ലൂയിസ് എന്നിവിടങ്ങളിലും ഗ്രിഫിയോൺ ഫൈനലിൽ എത്തി. വർഷാവസാനം മാസ്റ്റേഴ്സിന്റെ സിംഗിൾസ് സെമിയിൽ ഗ്രിഫിയോൺ പരാജയപ്പെട്ടു. ഗ്രാൻഡ് സ്ലാംസിൽ ഓസ്‌ട്രേലിയൻ ഓപ്പൺ, യുഎസ് ഓപ്പൺ, റോളണ്ട് ഗാരോസിന്റെ ക്വാർട്ടർ ഫൈനൽ മത്സരങ്ങളിൽ ഗ്രിഫിയോൺ പരാജയപ്പെട്ടു. പരിക്ക് മൂലം ഓസ്ട്രേലിയൻ ഓപ്പണിൽ ഡബിൾസ് മത്സരങ്ങളിൽ ഗ്രിഫിയോൺ പങ്കെടുത്തില്ല. മറ്റ് മൂന്ന് സ്ലാം ടൂർണമെന്റുകളിലും ഗ്രിഫിയോൺ പങ്കെടുത്തു. ഫ്രഞ്ച് വനിതകളുടെ അവസാന ടൂർണമെന്റിൽ ഉൾപ്പെടെ മൂന്ന് ടൂർണമെന്റിലും സെമിഫൈനലിൽ അലിക്സ് ഗ്രേവല്ലിയറോടൊപ്പം എത്തി. ഫ്ലോറിഡയിലും പാരീസിലും ഗ്രിഫിയോൺ നാല് ഡബിൾസ് ഫൈനലിൽ പരാജയപ്പെട്ടു. എന്നാൽ സാർഡിനിയയിലും സെന്റ് ലൂയിസിലും വിജയിച്ചു. ലോക ടീം കപ്പിൽ ഗ്രിഫിയോൺ 23-ാമത് വനിതാ കിരീടം നേടാൻ നെതർലാൻഡിനെ സഹായിച്ചു. വർഷാവസാനം ഗ്രിഫിയോൺ കെനിയയിലെയും ടാൻസാനിയയിലെയും സിൽവർ ഫണ്ടിന്റെ പദ്ധതികൾ സന്ദർശിച്ചു.
ഗ്രിഫിയോൺ രണ്ട് സിംഗിൾസ് ടൂർണമെന്റുകളും ഏഴ് ഡബിൾസ് കിരീടങ്ങളും നേടിയതിനാൽ 2011 വളരെ വിജയകരമായ വർഷമായിരുന്നു. ജപ്പാൻ ഓപ്പണിൽ ഫൈനലിൽ ബ്യൂസിനെ പരാജയപ്പെടുത്തി ഗ്രിഫിയോൺ സിംഗിൾസ് വിജയം നേടി. ഓപ്പൺ മെമ്മോറിയൽ സാന്തി സിൽവാസിലും സാബിൻ എല്ലെർബ്രോക്കിനെ തോൽപ്പിച്ചു. സിഡ്നി, പൻസകോള, നോട്ടിംഗ്ഹാം, സെന്റ് ലൂയിസ് എന്നിവിടങ്ങളിൽ നടന്ന സിംഗിൾസ് മത്സരങ്ങളിൽ ഗ്രിഫിയോൺ ഫൈനലിലെത്തി. മൂന്ന് മത്സരങ്ങളുടെയും സെമിഫൈനലിൽ ഗ്രാൻഡ് സ്ലാംസിൽ ഗ്രിഫിയോൺ പുറത്തായി. മാസ്റ്റേഴ്സിൽ ഗ്രിഫിയോൺ സിംഗിൾസിന്റെ സെമിഫൈനലിൽ വാൻ കൂട്ടിനോട് പരാജയപ്പെട്ടു. എന്നാൽ ബ്യൂസിനെ പരാജയപ്പെടുത്തി മൂന്നാം സ്ഥാനത്തെത്തി. ഡബിൾസ് ഇനങ്ങളിൽ വാൻ കൂട്ട് പങ്കാളികളായി സിഡ്നി, പെൻസക്കോള, ബോക രേടോൺ, പാരീസ്, നോട്ടിംഗ്ഹാം, സെന്റ് ലൂയിസ് എന്നിവിടങ്ങളിൽ കിരീടങ്ങൾ നേടി. ഗ്രിഫിയോൺ ഒലോട്ടിൽ സെവാനൻസുമായി ഡബിൾസ് കിരീടം നേടി. വിംബിൾഡണിലെ അവസാന സെറ്റിൽ 5–2 മുതൽ യുഎസ് ഓപ്പണിൽ 6–1 സെക്കൻഡ് സെറ്റ് ടൈബ്രേക്ക് ലീഡ് ഉൾപ്പെടെ വാൻ കൂട്ടിനൊപ്പം നാല് ഗ്രാൻഡ് സ്ലാമുകളുടെ ഫൈനലിൽ എസ്ഥർ വെർജീർ, ഷാരോൺ വാൽറാവൻ എന്നിവരോട് ഗ്രിഫിയോൺ തോറ്റു. ജപ്പാൻ ഓപ്പൺ, മാസ്റ്റേഴ്സ് എന്നിവയുടെ ഫൈനലിലും ഈ ജോഡി പരാജയപ്പെട്ടു. അവസാനത്തോടെ അവർ ആ വർഷത്തെ ആംസ്റ്റർഡാം കായിക വനിതയായി.
2012 സീസണിൽ ഗ്രിഫിയോൺ രണ്ട് സിംഗിൾസ് കിരീടങ്ങൾ നേടി കൊണ്ട് അറ്റ്ലാന്റയിലും നോട്ടിംഗ്ഹാമിലും വിജയിച്ചു. അവർ കാജാനിൽ റണ്ണറപ്പായിരുന്നു. പാരാലിമ്പിക് ഗെയിംസിൽ ഗ്രിഫിയോൺ സിംഗിൾസിന്റെ സെമിഫൈനലിൽ എത്തുകയും അവിടെ വെർജീറിനോട് തോൽക്കുകയും ചെയ്തു. എന്നിരുന്നാലും അവർ വെങ്കലം നേടി. എല്ലെർബ്രോക്കിനെ പരാജയപ്പെടുത്തി മൂന്ന് മത്സരത്തിൽ അവരുടെ ആദ്യ സിംഗിൾസ് മെഡൽ നേടി. സീസൺ മാസ്റ്റേഴ്സ് അവസാനിക്കുമ്പോൾ, വെർജീറിന്റെ അഭാവത്തിൽ, ഗ്രിഫിയോൺ തന്റെ രണ്ടാമത്തെ ഫൈനലിലെത്തുകയും ആദ്യ കിരീടത്തിനായി വാൻ കൂട്ടിനെ പരാജയപ്പെടുത്തുകയും ചെയ്തു. ഡബിൾസ് മത്സരത്തിൽ ഗ്രിഫിയോൺ വാൻ കൂട്ടുമായി ചേർന്നു. ഈ ജോഡി കാജൻ, പെൻസക്കോള, പാരീസ്, നോട്ടിംഗ്ഹാം  എന്നിവയുൾപ്പെടെ ആറ് കിരീടങ്ങൾ നേടി. വിംബിൾഡണിൽ ഒരു ടീമായി അവരുടെ ആദ്യ ഗ്രാൻസ്ലാം നേടിയ ഇരുവരും പാരാലിമ്പിക്‌സിൽ വെള്ളി മെഡൽ നേടി. വർഷം പൂർത്തിയാക്കാൻ ഈ ജോഡി ഒരു ടീമെന്ന നിലയിൽ തങ്ങളുടെ ആദ്യത്തെ മാസ്റ്റേഴ്സ് ഡബിൾസ് കിരീടം നേടി. ആ വർഷത്തെ രണ്ടാമത്തെ ഗ്രാൻസ്ലാം മത്സരത്തിൽ ഗ്രിഫിയോൺ സെമിഫൈനലിൽ സിംഗിൾസ്, ഡബിൾസ് മത്സരങ്ങളിൽ നിന്ന് പുറത്തായി. ലോക ടീം കപ്പിൽ ഗ്രിഫിയോൺ തന്റെ രാജ്യത്തെ പ്രതിനിധീകരിച്ചു. അവിടെ 25-ാം തവണയും വിജയിക്കാൻ തന്റെ രാജ്യത്തെ നയിച്ചു.
2013–2017
2013 സീസണിൽ സിഡ്നി, മെൽബൺ, റൂ, നോട്ടിംഗ്ഹാം എന്നിവിടങ്ങളിൽ ഗ്രിഫിയോൺ സിംഗിൾസ് കിരീടങ്ങൾ നേടി. ബ്രിസ്‌ബേനിൽ ഗ്രിഫിയോൺ ഒരു ഫൈനൽ മത്സരാർത്ഥിയുമായിരുന്നു. ഗ്രാൻഡ്സ്ലാം മത്സരങ്ങൾക്കിടെ ഓസ്ട്രേലിയൻ ഓപ്പണിന്റെ ആദ്യ റൗണ്ടിൽ ഗ്രിഫിയോൺ മർജോലിൻ ബുയിസിനോട് പരാജയപ്പെട്ടു. രണ്ട് കളിക്കാരും ഒരേ പോയിന്റുകൾ നേടി. റോളണ്ട് ഗാരോസിന്റെ ഫൈനലിലേക്ക് ഗ്രിഫിയോൺ എത്തി. അവിടെ സബിൻ എല്ലെർബ്രോക്കിനോട് പരാജയപ്പെട്ടു. ന്യൂയോർക്കിൽ ഗ്രിഫിയോൺ ആദ്യ റൗണ്ടിൽ വാൻ കൂട്ടിനോട് പരാജയപ്പെട്ടു. മാസ്റ്റേഴ്സ് അവസാനിക്കുന്ന സീസണിൽ, ഗ്രിഫിയോൺ ഫൈനലിലെത്തി. നിർണ്ണായക സെറ്റിൽ 4–1 ലീഡ് നേടി. യുയി കമിജിയോട്, മത്സരത്തിന്റെ അവസാന അഞ്ച് മത്സരങ്ങളിൽ പരാജയപ്പെട്ടു. അനീക്ക് വാൻ കൂട്ടിനൊപ്പം ഗ്രിഫിയോൺ സിഡ്നിയിലും നോട്ടിംഗ്ഹാമിലും ഡബിൾസ് കിരീടം നേടി. ഈ ജോഡി അവരുടെ ആദ്യ ഓസ്‌ട്രേലിയൻ, ഫ്രഞ്ച്, യുഎസ് ഓപ്പൺ കിരീടങ്ങൾ നേടി. ഗ്രാൻഡ് സ്ലാം പൂർത്തിയാക്കാൻ വിംബിൾഡൺ കിരീടം നിലനിർത്തി. പാരാലിമ്പിക് ഫൈനലിനുശേഷം അവരുടെ ആദ്യ തോൽവി സെന്റ് ലൂയിസിന്റെ ഫൈനലിൽ ആയിരുന്നു. മാസ്റ്റേഴ്സ് അവസാനിക്കുന്ന സീസണിൽ, ഗ്രിഫിയോൺ ഷാരോൺ വാൽറാവനുമായി ചേർന്ന് മൂന്നാം സ്ഥാനത്തെത്തി. സീസണിന്റെ അവസാനത്തിൽ ഗ്രിഫിയോണിനെ ഡബിൾസിൽ ലോക ഒന്നാം നമ്പർ ആയി തിരഞ്ഞെടുത്തു. ലോക ടീം കപ്പിൽ ഗ്രിഫിയോൺ തന്റെ രാജ്യത്തെ പ്രതിനിധീകരിച്ച് 26-ാം കിരീടം നേടാൻ നെതർലാൻഡിനെ സഹായിച്ചു.
സിഡ്‌നി, ബാറ്റൺ റൂജ്, സെന്റ് ലൂയിസ്, സർഡിന, റൂ, നോട്ടിംഗ്ഹാം  എന്നിവിടങ്ങളിൽ ഗ്രിഫിയോൺ സിംഗിൾസ് കിരീടങ്ങൾ നേടി. വർഷത്തിൽ, പെൻസക്കോളയിലും ലിസുക്കയിലും തോറ്റ ഫൈനലിസ്റ്റായിരുന്നു ഗ്രിഫിയോൺ. ഗ്രാൻഡ്സ്ലാം മത്സരങ്ങളിൽ മൂന്ന് ടൂർണമെന്റുകളിലും സെമിഫൈനലിൽ തോറ്റു. മാസ്റ്റേഴ്സ് അവസാനിക്കുന്ന സീസണിൽ, ചാമ്പ്യൻഷിപ്പ് മത്സരത്തിൽ മൂന്ന് സെറ്റുകൾക്ക് പരാജയപ്പെട്ട വാൻ കൂട്ടിനെതിരായ ജയം ഉൾപ്പെടെ ഗ്രിഫിയോൺ പരാജയപ്പെടാതെ ഫൈനലിലെത്തി.
2015 ഓസ്‌ട്രേലിയൻ ഓപ്പൺ ഗ്രിഫിയോൺ തന്റെ കന്നി ഗ്രാൻസ്ലാം സിംഗിൾസ് കിരീടം നേടി. ബ്യൂസ്, വാൻ കൂട്ട്, യുയി കമിജി എന്നിവരെ നേരിട്ടുള്ള സെറ്റുകൾക്ക് പരാജയപ്പെടുത്തി ചാമ്പ്യൻഷിപ്പ് നേടി. 2016-ൽ അവർ വീണ്ടും ടൂർണമെന്റ് ജയിച്ചു.
2017 ഒക്ടോബറിൽ പൂർത്തിയാക്കാൻ തനിക്ക് ഒന്നും ഇല്ലെന്ന് പറഞ്ഞ് വിരമിച്ചു. മാധ്യമങ്ങളിൽ ഒരു പങ്കു വഹിക്കുമെന്ന് ഗ്രിഫിയോൺ പ്രസ്താവിച്ചു. ഗ്രിഫിയോണിന്റെ കരിയറിൽ 59 സിംഗിൾസ് കിരീടങ്ങളും 106 ഡബിൾസ് കിരീടങ്ങളും നേടി. 2015 നും 2017 നും ഇടയിൽ 106 ആഴ്ച സിംഗിൾസിൽ ലോക ഒന്നാം നമ്പർ സ്ഥാനം നേടി.
അവലംബം
വർഗ്ഗം:1985-ൽ ജനിച്ചവർ വർഗ്ഗം:2012-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ വർഗ്ഗം:2016-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ വർഗ്ഗം:2008-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
കാട്ടുപോത്ത്
ദക്ഷിണേഷ്യയിലും തെക്കുകിഴക്കൻ ഏഷ്യയിലും കാണപ്പെടുന്ന വന്യജീവിയാണ് കാട്ടുപോത്ത് അഥവാ കാട്ടി (ഇംഗ്ലീഷ്: Gaur, ശാസ്ത്രീയനാമം: Bos gaurus). കേരളത്തിലെ വനങ്ങളിലും ഇവയുണ്ട്. പശുകുടുംബത്തിലെ ഏറ്റവും വലിയ ജീവിയാണ് കാട്ടുപോത്ത്. ഗോവ, ബീഹാർ സംസ്ഥാനങ്ങളിൽ ഇവ കാണപ്പെടുന്നു. അർധചന്ദ്രാകൃതിയുള്ള കൊമ്പുകൾ ഉള്ള ഇവ കേരളത്തിൽ പറമ്പിക്കുളം വനങ്ങളിലാണ് കൂടുതൽ കാണപ്പെടുന്നത്.
കൊറോണ വൈറസ്
മനുഷ്യരും പക്ഷികളും ഉൾപ്പെടെയുള്ള സസ്തനികളിൽ രോഗമുണ്ടാക്കുന്ന ഒരു കൂട്ടം വൈറസുകളാണ് കൊറോണ വൈറസുകൾ (COVID-2019) corona virus. ഇവ സാധാരണ ജലദോഷപ്പനി മുതൽ സിവിയർ അക്യൂട്ട് റെസ്പിറേറ്ററി സിൻഡ്രോം(സാർസ്), മിഡിൽ ഈസ്റ്റ് റെസ്പിറേറ്ററി സിൻഡ്രോം(മെർസ്), കോവിഡ്-19 എന്നിവ വരെയുണ്ടാകാൻ ഇടയാക്കുന്ന ഒരു വലിയ കൂട്ടം വൈറസുകളാണ്. മനുഷ്യൻ ഉൾപ്പെടെയുള്ള സസ്തനികളുടെ ശ്വാസനാളിയെ ബാധിക്കുന്നു. ജലദോഷം, ന്യുമോണിയ, സിവിയർ അക്യൂട്ട് റെസ്പിറേറ്ററി സിൻഡ്രോ(SARS) ഇവയുമായി ബന്ധപ്പെട്ട ഈ വൈറസ് ഉദരത്തെയും ബാധിക്കാം.
കാട്ടുപോത്ത്
പ്രത്യേകതകൾ
വലിയ തലയും കനത്ത മാംസപേശികളും ഇവയ്ക്കുണ്ട്. ആൺവർഗം കറുത്തതും, കുഞ്ഞുങ്ങളും പെൺവർഗവും കാപ്പിനിറത്തോടുകൂടിയതുമാണ്. 1300 കിലോ വരെ തൂക്കവും രണ്ടുമീറ്റർ വരെ ഉയരവും ഇവയ്ക്കുണ്ടാകും. ഇതിന്റെ എണ്ണത്തിൽ വളരെയധികം കുറവു വന്നതു കൊണ്ട് ഐ.യു.സി.എൻ പുറത്തിറക്കിയിട്ടുള്ള ചുവന്ന ലിസ്റ്റിൽ 1986 മുതൽ ഈ വർഗ്ഗം ഉൾപ്പെടുന്നു. ഈ വർഗ്ഗത്തിന്റെ മൂന്ന് തലമുറകളിലായി 70% ത്തോളം എണ്ണത്തിൽ കുറവു വന്നതായി കണക്കാക്കുന്നു. ഇത് ആഫ്രിക്കൻ ബഫ്ഫലോയേക്കാളും വലുതാണ്. മലയൻ കാട്ടുപോത്ത് സെലഡാംഗ് എന്നും ബർമ്മൻ കാട്ടുപോത്ത് പ്യോംഗ് എന്നും അറിയപ്പെടുന്നു. നാഗാലാ‌‍ൻഡ്, അരുണാചൽ പ്രദേശ്‌ സംസ്ഥാനങ്ങളുടെ സംസ്ഥാനമൃഗമായ മിഥുൻ ഇതേ ജീവി കുടുംബത്തിൽ പെട്ട മൃഗമാണ്.
കൊറോണ വൈറസ്
ബ്രോങ്കൈറ്റിസ് ബാധിച്ച പക്ഷികളിൽ നിന്നു 1937 ലാണ് ആദ്യമായി കൊറോണ വൈറസിനെ തിരിച്ചറിഞ്ഞത്. സാധാരണ ജലദോഷത്തിന് 15 മുതൽ 30 ശതമാനം വരെ കാരണം ഈ വൈറസുകൾ ആണ്. കഴിഞ്ഞ 70 വർഷങ്ങളായി, കൊറോണ വൈറസ് എലി, പട്ടി, പൂച്ച, ടർക്കി, കുതിര, പന്നി, കന്നുകാലികൾ ഇവയെ ബാധിക്കാമെന്ന് ശാസ്ത്രജ്ഞർ കണ്ടെത്തി. മൃഗങ്ങൾക്കിടയിൽ പൊതുവേ ഇത് കണ്ടുവരുന്നുണ്ട്. സൂണോട്ടിക് എന്നാണ് ഇവയെ ശാസ്ത്രജ്ഞർ വിശേഷിപ്പിക്കുന്നത്. അതായത് ഇത്തരം വൈറസുകൾ മൃഗങ്ങളിൽ നിന്നും മനുഷ്യരിലേക്ക് പകരുന്നവയാണ് എന്നർഥം.
കാട്ടുപോത്ത്
പെരുമാറ്റം
ഇത്രയും വലിപ്പമുള്ള ഒരു മൃഗത്തിൽ നിന്ന് വ്യത്യസ്തമായി വളരെ നാണം കുണുങ്ങിയതും ശാന്തനുമായ ഒരു മൃഗമാണ് കാട്ടുപോത്ത്. ഉപദ്രവിച്ചാലല്ലാതെ ഇവ ആക്രമിക്കാറില്ല  തെക്കേ ഇന്ത്യയിലെ പലയിടങ്ങളിലും ഇവ മനുഷ്യരെ വളരെ അടുത്തുവെരെയെത്താൻ അനുവദിക്കാറുണ്ട്. വളരെ തീവ്രമായ ഗന്ധം മനസ്സിലാക്കാനുള്ള കഴിവ് ഇതിനുണ്ട്. ഒരു കൂട്ടത്തിനു അപ്രതീക്ഷമായ ശത്രുക്കളെ നേരിടേണ്ടി വന്നാൽ അവ തിക്കും തിരക്കുമുണ്ടാക്കുകയും അതിനടിയിൽപ്പെട്ട് കിടാവുകൾ ചവുട്ടിമെതിക്കപ്പെടുകയും ചെയ്യാറുണ്ട്.
കൊറോണ വൈറസ്
ഇവ ശ്വാസനാളിയെയാണ് ബാധിക്കുക. ജലദോഷവും ന്യൂമോണിയയുമൊക്കെയാണ് ഈ വൈറസ് ബാധയുടെ ലക്ഷണങ്ങൾ. രോഗം ഗുരുതരമായാൽ സാർസ്, ന്യൂമോണിയ, വൃക്കസ്തംഭനം എന്നിവയുണ്ടാകും. മരണവും സംഭവിക്കാം. ചൈനയിൽ ഇപ്പോൾ കണ്ടെത്തിയിരിക്കുന്നത് ഇവയിൽ നിന്നും അല്പം വ്യത്യസ്തമായ, ജനിതകമാറ്റം വന്ന പുതിയ തരം കൊറോണ വൈറസാണ്.സാധാരണ ജലദോഷ പനിയെ പോലെ ശ്വാസകോശ നാളിയെയാണ് ഈ രോഗം ബാധിക്കുന്നത്. മൂക്കൊലിപ്പ്, ചുമ, തൊണ്ടവേദന, തലവേദന, പനി തുടങ്ങിയവയാണ് ലക്ഷണങ്ങൾ. ഇവ ഏതാനും ദിവസങ്ങൾ നീണ്ടുനിൽക്കും. രോഗപ്രതിരോധവ്യവസ്ഥ ദുർബലമായവരിൽ, അതായത് പ്രായമായവരിലും ചെറിയ കുട്ടികളിലും വൈറസ് പിടിമുറുക്കും. ഇതുവഴി ഇവരിൽ ന്യുമോണിയ, ബ്രോങ്കൈറ്റിസ് പോലുള്ള ശ്വാസോശ രോഗങ്ങൾ പിടിപെടും.
കാട്ടുപോത്ത്
വലിപ്പം
തോൾവെരെ പൊക്കം: 165-196 സെ. മീ. തൂക്കം: 800-1200 കിലോ.
കൊറോണ വൈറസ്
കേരളത്തിൽ പത്തനംതിട്ട ജില്ലയിലെ അഞ്ച് പേർക്ക് കൊറോണ വൈറസ് ബാധിച്ചതായി റിപ്പോർട്ട് വന്നിരുന്നു. ഇറ്റലിയിൽ നിന്നും എത്തിയവരിൽ നിന്നാണ് കൊറോണ വൈറസ് ഇവർക്കും പിടിപ്പെട്ടത്. ലോകാരോഗ്യ സംഘടന കൊറോണ വൈറസിനെ മഹാമാരിയായി പ്രഖ്യാപിച്ചു.
കാട്ടുപോത്ത്
കാണാവുന്നത്‌
മുതുമല നാഷണൽ പാർക്ക് തമിഴ്നാട്, ബന്ദിപൂർ നാഷണൽ പാർക്ക് കർണ്ണാടകം.
കൊറോണ വൈറസ്
വർഗീകരണം
നിഡോവൈറലസ് എന്ന നിരയിൽ കൊറോണവൈരിഡി കുടുംബത്തിലെ ഓർത്തോകോറോണവൈറിനി എന്ന ഉപകുടുംബത്തിലെ വൈറസുകളാണ് കൊറോണ വൈറസുകൾ. ഓർത്തോകൊറോണാവൈറീനിയിൽ ആൽഫാകൊറോണാവൈറസ്, ബീറ്റാകൊറോണാവൈറസ്, ഗാമാകൊറോണാവൈറസ്, ഡെൽറ്റാകൊറോണാവൈറസ് എന്നിങ്ങനെ നാല് ജനുസ്സുകളുണ്ട്. ആൽഫാ- ബീറ്റാ കൊറോണാവൈറസുകൾ വാവലുകൾ ഉൾപ്പെടെയുള്ള സ്തനികളിൽ വ്യാപിച്ചിരിക്കുന്നു.ഗാമാവൈറസുകൾ പക്ഷികളേയും ചില സസ്തനികളേയും ബാധിക്കുന്നു. ഡെൽറ്റാകൊറോണാവൈറസുകൾ പക്ഷികളേയും സസ്തനികളേയും ഒരുപോലെ ബാധിക്കും. പോസിറ്റീവ്-സെൻസ് സിംഗിൾ-സ്ട്രാൻഡഡ് ആർ‌എൻ‌എ ജീനോം, ഹെലിക്കൽ സമമിതിയിൽ ന്യൂക്ലിയോകാപ്സിഡ് എന്നിവ ഉപയോഗിച്ച് പൊതിഞ്ഞ വൈറസുകളാണ് കൊറോണ വൈറസുകൾ. കൊറോണ വൈറസുകളുടെ ജീനോമിക് വലിപ്പം ഏകദേശം 26 മുതൽ 32 കിലോബേസ് വരെയാണ്. ഇത് ആർ‌എൻ‌എ വൈറസിനേക്കാൾ ഏറ്റവും വലുതാണ്.
കാട്ടുപോത്ത്
നിലനിൽപിനുള്ള ഭീഷണി
ആവാസവ്യവസ്ഥയുടെ നഷ്ടം, കന്നുകാലിമേയ്ക്കൽ, രോഗങ്ങൾ.
ഭൂതക്കാളി
കല്ലുവീര, പീനാറി, വെള്ളക്കുയ്യൻ, ഭൂത, മണല്ലി എന്നെല്ലാം അറിയപ്പെടുന്ന ഭൂതക്കാളി 12 മീറ്ററോളം ഉയരം വയ്ക്കുന്ന ഒരു മരമാണ്. . 1400 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. മിക്ക ഉഷ്ണമേഖലാ മഴക്കാടുകളിലും കാണാറുണ്ട്. നിറയെ ഇലകളുള്ള ഈ മരത്തിന്റെ തടിയിലെ പോടുകളിൽ തേനീച്ചകളുടെ കൂട് ഉണ്ടാവാറുണ്ട്. നല്ല വിറകായി ഉപയോഗിക്കാവുന്ന കടുപ്പമുള്ള തടി ടൈഫോയിഡിന് ഔഷധമായി ഉപയോഗിക്കാറുണ്ട്. നാടൻ മരുന്നുകളിലും ഭൂതക്കാളി ഉപയോഗിക്കുന്നു.
കാട്ടുപോത്ത്
ആവാസം
ഇലപൊഴിയും കാടുകൾ കുറ്റിക്കാടുകൾ, നിത്യഹരിത വനങ്ങൾ ഇടകലർന്ന കുന്നുകളും പുൽമേടുകളും.
ഭൂതക്കാളി
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ
കാട്ടുപോത്ത്
പുറത്തേക്കുള്ള കണ്ണികൾ
വർഗ്ഗം:സസ്തനികൾ വർഗ്ഗം:കാട്ടുപോത്തുകൾ വർഗ്ഗം:കേരളത്തിലെ സസ്തനികൾ
കൊറോണ വൈറസ്
രോഗലക്ഷണങ്ങൾ
കൊറോണ വൈറസ് ശരീരത്തിൽ പ്രവേശിച്ചാൽ 14 ദിവസത്തിനുള്ളിൽ രോഗലക്ഷണങ്ങൾ കാണും. ഈ 14 ദിവസമാണ് ഇൻക്യുബേഷൻ പിരിയഡ് എന്നറിയപ്പെടുന്നത്. വൈറസ് പ്രവർത്തിച്ചുതുടങ്ങിയാൽ രണ്ടോ നാലോ ദിവസം വരെ പനിയും ജലദോഷവുമുണ്ടാകും. മാത്രമല്ല തുമ്മൽ, ചുമ, മൂക്കൊലിപ്പ്, ക്ഷീണം, തൊണ്ടവേദന, ഛർദി  എന്നിവയും ഉണ്ടാകും.
വൈറസ് വ്യാപിക്കുന്നത്
ശരീര സ്രവങ്ങളിൽ നിന്നാണ് രോഗം പടരുന്നത്. തുമ്മുമ്പോഴും ചുമയ്ക്കുമ്പോഴും വായിൽ നിന്ന് പുറത്തേക്ക് തെറിക്കുന്ന സ്രവങ്ങളുടെ തുള്ളിയിൽ വൈറസുകൾ ഉണ്ടായിരിക്കും. വായും മൂക്കും മൂടാതെ തുമ്മുമ്പോഴും ചുമയ്ക്കുമ്പോഴും ഇവ വായുവിലേക്ക് പടരുകയും അടുത്തുള്ളവരിലേക്ക് വൈറസുകൾ എത്തുകയും ചെയ്യും. വൈറസ് സാന്നിധ്യമുള്ളയാളെ സ്പർശിക്കുമ്പോഴോ അയാൾക്ക് ഹസ്തദാനം നൽകുകയോ ചെയ്യുമ്പോഴും രോഗം മറ്റെയാളിലേക്ക് പടരാം. വൈറസ് ബാധിച്ച ഒരാൾ തൊട്ട വസ്തുക്കളിൽ വൈറസ് സാന്നിധ്യം ഉണ്ടാകാം. ആ വസ്തുക്കൾ മറ്റൊരാൾ സ്പർശിച്ച് പിന്നീട് ആ കൈകൾ കൊണ്ട് മൂക്കിലോ കണ്ണിലോ മറ്റോ തൊട്ടാലും രോഗം പടരും.
ചികിത്സ
കൊറോണ വൈറസിന് കൃത്യമായ ചികിത്സയില്ല.പ്രതിരോധ വാക്‌സിൻ ഇപ്പോൾ ലഭ്യമാണ്. രോഗം തിരിച്ചറിഞ്ഞാൽ രോഗിയെ മറ്റുള്ളവരിൽ നിന്ന് മാറ്റി ഐസൊലേറ്റ് ചെയ്താണ് ചികിത്സ നൽകേണ്ടത്. പകർച്ചപ്പനിക്ക് നൽകുന്നതു പോലെ ലക്ഷണങ്ങൾക്കനുസരിച്ചുള്ള ചികിത്സയിൽ പനിക്കും വേദനയ്ക്കുമുള്ള മരുന്നുകൾ നൽകുന്നുണ്ട്.രോഗിക്ക് വിശ്രമം അത്യാവശ്യമാണ്. ശരീരത്തിൽ ജലാംശം നിലനിർത്താനായി ധാരാളം വെള്ളം കുടിക്കണം......
സർജിക്കൽ മാസ്ക്
ആരോഗ്യപ്രവർത്തകരും, കൊറോണ വൈറസ് രോഗമുള്ളവരെ പരിചരിക്കുന്നവരും സർജിക്കൽ മാസ്ക് ഉപയോഗിക്കണം. രോഗം പടർന്നു പിടിക്കുന്ന സാഹചര്യത്തിൽ പൊതുജനങ്ങളും മാസ്ക് ധരിക്കേണ്ടതായി വരുന്നു. കൊറോണ വൈറസ് ഒരു പരിധി വരെ ചെറുക്കാൻ സർജിക്കൽ മാസ്ക് സഹായിക്കുന്നു. 3 ലെയറുകളുള്ള മാസ്കാണ് രോഗികൾ/ രോഗ ലക്ഷണങ്ങൾ ഉള്ളവർ ധരിക്കുന്നത്. നീല (അല്ലെങ്കിൽ പച്ച) നിറമുള്ള ഭാഗം പുറമെയും വെള്ള നിറമുള്ള ഭാഗം ഉൾവശത്തായും വരും രീതിയിലാണ് മാസ്ക് ധരിക്കേണ്ടത്. ഇതിനിടയിൽ നാം കാണാത്ത ഒരു പാളിയും ഉണ്ട്. തൊട്ടു നോക്കിയാൽ മെഴുകിൽ തൊട്ടപോലിരിക്കും നീല (പച്ച) ഭാഗം. പുറമെ നിന്നുള്ള ബാഷ്പത്തെയും, വലിയ കണികകളെയും ഒരു പരിധി വരെ ഈ പാളി തടയും. മറ്റുള്ളവർ ചുമയ്ക്കുമ്പോഴോ തുമ്മുമ്പോഴോ തെറിക്കുന്ന സ്രവങ്ങളും മറ്റും അകത്തേക്ക് കടക്കുന്നത് തടയുകയാണ് ലക്ഷ്യം. പുറത്തു നിന്നും വരുന്ന വലിയ കണികകളെ ഒരു പരിധി വരെ തടയും എങ്കിലും സൂക്ഷ്‌മ രോഗാണുക്കൾ ഉള്ളിൽ എത്തുന്നത് അത്രയ്ക്ക് തടയുന്നില്ല. ഉൾഭാഗത്തുള്ള വെള്ള നിറമുള്ള പാളി മൃദുലമാണ്. നമ്മൾ തുമ്മുമ്പോൾ, സംസാരിക്കുമ്പോൾ ഒക്കെ തെറിക്കുന്ന സൂക്ഷ്മതുള്ളികൾ ആ ലെയറിൽ പറ്റിപ്പിടിച്ച് പുറത്തു പോകാതിരുന്നോളും.
N95 മാസ്കും ആളുകൾ വ്യാപകമായി ഉപയോഗിക്കുന്നുണ്ട്.
അവലംബം
എടുത്തത് :Donnette Dawn Thomas  donnettedawnthomas.com
പുറം കണ്ണികൾ
Takened by Donnette Dawn Thomas
website:donnettedawnthomas.com
വർഗ്ഗം:വൈറസുകൾ
ഉമ്മുൽ ഫദ്ൽ ലുബാബ ബിൻത് ഹാരിസ്
പ്രമുഖ സഹാബി വനിത. ഉമ്മുൽ ഫദ്ൽ എന്നറിയപ്പെടുന്ന ലുബാബ ബിൻത് ഹാരിഥ് ഹിലാലിയ്യ, അബ്ബാസ് ബിൻ അബ്ദിൽ മുത്തലിബിന്റെ സഹധർമ്മിണിയും, അബ്ദുല്ലാഹ് ബിൻ അബ്ബാസിന്റെ മാതാവും പ്രവാചക പത്‌നി മൈമൂന(റ)യുടെ സഹോദരിയുമാണ്. ഖദീജ(റ)ക്ക് ശേഷം ഇസ്‌ലാം സ്വീകരിച്ച പ്രഥമവനിതകളിൽ പെട്ടവരാണിവര്.
അവലംബം
വർഗ്ഗം:സ്വഹാബികൾ വർഗ്ഗം:സ്വഹാബി സ്ത്രീകൾ
എ.കെ. സുകുമാരൻ
കേരളീയനായ ഒരു ഗായകനാണ് '''എ.കെ. സുകുമാരൻ'''. സിനിമ, നാടക, ലളിതഗാന മേഖലകളിൽ ശ്രദ്ധേയനാണ്. ലളിതഗാനത്തിനുള്ള കേരള സംഗീതനാടക അക്കാദമി പുരസ്കാരം ലഭിച്ചിട്ടുണ്ട്.